№32 2013 йил декабрь by Vatandosh - Issuu\nВАТАНДОШЛАР ЖАМИЯТИ ҲИСОБОТИ\nДЕПОРТАЦИЯ ҚИЛИНГАНЛАР ҲАҚИДА\nThe First Uzbek Newspaper in the U.S. | АҚШдаги биринчи ўзбекча газета | 2013 йил 17 декабрь, № 32\nАМЕРИКА ОРАЛАБ ЎЗБЕК СОВЧИЛАРИ “Vatandosh”ни ҳар куни ўқинг: www.vatandosh.uz\n№ 32, 17 декабрь, 2013 йил\nВатандошлар жамияти нега керак? Хоҳ мамлакатда, хоҳ хорижда бўлсин, глобаллашув ниқоби остида ўзлигимизнинг аслий, фундаментал таомилларига зид, кўринишда чиройли, аслида эса қўрқинчли оқибатларга олиб келувчи одатларга қарши маънавий қалқонга эга бўлишимиз ва унинг тарғибот ва ташвиқоти билан жиддий шуғулланишимиз керак, акс ҳолда кучли миллатларга сингиб, ўзликни бой беришимиз мумкин. Жамоат бор жойда жамият ишлари билан шуғулланиш табиий жараёндир. Тил, дин ва урф-одатлар билан боғлиқ муштарак қадриятларга эргашувчи жамоатнинг бир-бирига моддий ва маънавий кўмак бериши бу жараённинг асосидир. Олдимизда икки йўл бор Хоҳ мамлакатда, хоҳ хорижда бўлсин, глобаллашув ниқоби остида ўзлигимизнинг аслий, фундаментал таомилларига зид, кўринишда чиройли, аслида эса қўрқинчли оқибатларга олиб келувчи одатларга қарши маънавий\nбўламиз. Ўзга юртда ватандошларимиз бошини бир жойга қовуштириб, яхшиёмон кунларида уларнинг ёнида бўлиш, эҳтиёжмандларга ёрдам қўлини чўзиш мақсадида фаолият бошлаган бу жамият ўз олдига аниқ режалар қўйган.\nҚилинган ишлар ҳақида икки оғиз сўз Шу йилнинг сентябр ойида жамиятнинг илк сайли бўлиб ўтди. Унда 800 га яқин ватандошимиз ташриф буюрди. Ёш болалар учун турли ўйинлар, катталар учун концерт дастури ташкил этилди. Бошқарувимиз кенгаши аъзолари меҳмонларга жамиятнинг мақсад ва ражалари ҳақида маълумот берди. Жорий йилнинг октябрь ойида жамият ўзбек, инглиз ва рус Жамиятнинг янги идораси тилларида бепул курслар т а ш к и л қалқонга эга бўлишимиз ва унинг этди. Бир ой ичида тарғибот ва ташвиқоти билан жиддий 150 дан зиёд киши тил шуғулланишимиз керак, акс ҳолда курсларига ёзилди. кучли миллатларга сингиб, ўзликни бой Ҳозирда 60 киши инглиз, беришимиз мумкин. 30 киши рус, 7 киши ўзбек Бу икки йўлнинг ўртаси йўқ. тилидан дарс олмоқда. Эркинликнинг 22-йилида ҳам рус тилига Талаб ўта юқори бўлгани маданиятли киши тили сифатида учун ўқитувчиларнинг қараб, ўз она тилида равон гапириб ёза сонини кўпайтириш олмайдиган ватан авлоди, Америкада режалаштирилган. бир неча йил яшаб, том маънода Инглиз тили дарслари америкаликка айланаётган ватандошнинг тўрт нафар америкалик, мисоли бу вазифанинг қанчалик муҳим рус тили эса русий забон эканига яққол мисолдир. ўқитувчи томонидан олиб Бир қанча ҳамюртларимиз бориляпти. Ўзбек тили дарсларига икки тарафидан "Ватандош" Ўзбек-Америка ўқитувчи жалб этилган. жамиятининг тузилиши шу дарднинг Америкада яшовчи ва турмуш қуриш ниятида бўлган ватандошларимиз учун келин ёки куёв топиш мақсадида ташкил этилган совчилик хизматини алоҳида таъкидлаб ўтишимиз лозим. Ушбу хизматни олиб бориш икки ватандош онахонимизга ишониб топширилган. Бир ой аввал бошланган бу хизматдан фойдаланиш учун ҳозиргача 40 га яқин ватандошимиз мурожаат Бруклинда ўтган ватандошлар сайлидан қилди. Шунингдек, вафот инъикоси десак муболаға қилмаган этган юртдошларимиз учун жаноза\nхизматлари ҳам йўлга қўйилди. Бу хизмат доирасида жанозани жойидан олиш, ювиш, масжидга олиб бориб жаноза намозини ўқиш, жаноза намозини бошқаларга эшиттириш, қабристонга олиб бориб кўмиш, агар Ўзбекистонга юбориладиган бўлса, жўнатишга оид консуллик билан қилинадиган ҳужжат ва ташкилий ишларни бажариш каби вазифаларни ўз зиммамизга олганмиз. Жамият идорасида (2667 Coney\nТил курсларининг очилиш маросимидан\nIsland Ave, Brooklyn, NY 11235) ўзбек тилида кутубхона ҳам ташкил қилинди. Ўзбекистоннинг Нmю-Йоркдаги Бош кунсули Фарҳод Ҳакимов кутубхонамизга бир қанча китобларни ҳадя қилди. Айни кунларда Ўзбекистондан янги китобларни олиб келиш бўйича иш олиб боряпмиз. Шунингдек, жамиятимиз қошида ўқувчилар учун мактабдан ташқари машғулотлар, рақс дарслари ва спорт тўгараклари ҳам иш бошлаган. Келгуси режаларимиз қандай? Мақсад ва режаларимиз оддий.\nЖамият фаоллари йиғинидан\nБошлаган хайрли ишларимизни бундан кейин ҳам давом эттириш. Кўпроқ ватандошларимизга чиқиб бориш, уларнинг ҳолидан хабар олиш, ораларида янги келганлар бўлса, йўлйўриқ кўрсатиш. Фурсатдан фойдаланиб, ватандошларимиздан жамиятимиз ишларида фаол қатнашишларини сўраб қоламиз. Келинг, биз билан танишинг ва мавжуд хизматларимизга эҳтиёжингиз бўлса, тортинмай ёрдам сўранг. Кўнгилли сифатида ёки ҳомийлик қилиб хайрли лойиҳаларимизга ўз ҳиссангизни қўшишни истаганлар учун эшигимиз доим очиқ. Бу ҳимматингиз учун нафақат биз, балки барча ватандошларимиз сиздан миннатдор бўлади.\nwww.vatandosh.uz | www.facebook.com/vatandosh | www.youtube.com/vatandosh\nVATANDOSH Vol. 32. Tuesday, December 17, 2013 Publisher: Vatandosh Uzbek-American Federation Editor-in-Chief: Behzod Mamadiev Managing Editors: Farhod Sulton Shohruh Kenjaev Deputy Editors: Murod Gafurov Nilufar Salimova Board Members: Jo’ra Bo’tako’z Narhudja Sadikov Hikmat Sulton Abdulmalik Ahmedov Abdulvohid Sabri Umar Zakirhojaev Kamol Boboqurbon Turon Ayaz Farog’at Zokirova Dilshod Zokirov Asqar Ubaydullaev Siddiq Sanaev Mansur Jumaev Editorial and Executive office: 2667 Coney Island Ave, Brooklyn, NY 11235 Phone: 212-372-3050 Web: www.vatandosh.com Email: info@vatandosh.com\nAll materials in this newspaper have been copyrighted and are the exclusive property of Vatandosh, Inc, and cannot be reproduced without the due consent of the publisher. The views and opinions expressed by our columnists do not necessarily reflect the editors’ point of view. We are not responsible for content of advertisements and products and establishments advertised in Vatandosh.\n“ВАТАНДОШ”ГА ОБУНА БЎЛИНГ: Газетамизга обуна бўлинг. “Ватандош” ҳар ой хонадонингиз меҳмони бўлсин. www.vatandosh.uz/obuna\nЯНГИЛИКЛАР Ўзбекистонда амнистия эълон қилинди\nАбдулазиз Комилов АҚШда музокаралар ўтказди\nЎзбекистон Республикаси ташқи ишлар вазири Абдулазиз Комилов бошчилигидаги Ўзбекистон делегацияси шу йилнинг 9-11 декабрь кунлари АҚШда расмий ташриф билан бўлди. Ташриф давомида Ўзбекистон-Америка сиёсий маслаҳатлашувининг навбатдаги босқичи ўтказилди Шунингдек, АҚШ Конгресси ва бир қатор вазирликлар вакиллари билан ҳам музокаралар олиб борилган. Делегация таркибида Сенатнинг Ташқи сиёсат масалалар қўмитаси раиси Содиқ Сафоев, Инсон ҳуқуқлари бўйича Ўзбекистон Республикаси Миллий маркази директори, депутат Акмал Саидов ҳам ташриф буюрган. 9 декабрь куни Абдулазиз Комилов Вашингтонда АҚШ Давлат котиби муовини Вилям Бёрнс билан учрашди. Мулоқотда Американинг Жанубий ва Марказий Осиё бўйича бош дипломати Ниша Бисвол, Демократия, инсон ҳуқуқлари ва меҳнат масалалари бўйича етакчи дипломатлардан Узра Зея ва АҚШнинг Тошкентдаги элчиси Жорж Крол иштирок этди. Комилов, шунингдек, Пентагонда АҚШ Мудофаа вазири муовини Жеймс Миллер, кейин эса Оқ уй Хавфсизлик кенгаши раиси ўринбосари Тони Блинкен билан кўришган. Делегация аъзолари Конгрессда ҳам бўлиб, Сенат ва Вакиллар Палатасининг Ташқи алоқалар қўмиталари аъзолари билан мулоқот олиб борган. Йиғинлар давомида Ўзбекистон — Америка муносабатларининг долзарб масалалари, шу жумладан, аввал имзоланган икки томонлама ҳужжатлар ижроси, шунингдек, халқаро ва минтақавий аҳамиятга эга айрим муаммолар кўриб чиқилган. Томонлар икки давлатнинг сиёсий, савдо-иқтисодий, маданий-гуманитар соҳалардаги алоқалари изчил ривожланаётганини қайд этган. Учрашувларда турли даражадаги доимий мулоқот ва ташрифлар алмашинуви икки томонлама муносабатларни янада ривожлантиришга ижобий туртки бериши таъкидланди. Шу маънода сиёсий маслаҳатлашувнинг тўртинчи босқичи тарафларнинг ўзаро манфаатли ҳамкорлигини кенгайтиришга ҳисса қўшгани қайд этилди.\nЎзбекистон Олий Мажлиси Сенати 12 декабрь куни “Ўзбекистон Республикаси Конституцияси қабул қилинганлигининг йигирма бир йиллиги муносабати билан амнистия тўғрисида” қарор қабул қилди. Ҳуқуқшунос Хушнудбек Худайбердиевнинг ўз сайтида ёзишича, мазкур йилдаги амнистия акти кўлами ўтган йили Конституция қабул қилинганлигининг 20 йиллиги муносабати билан эълон қилинган амнистия акти билан деярли бир хил. Бирон жиддий ўзгариш кузатилмаган, деб ёзади у. Хусусан, мазкур ҳужжатнинг 1-бандига мувофиқ, қуйидаги маҳкумлар жазодан озод қилиниши белгиланган: а) аёллар; б) жиноят содир этган вақтда 18 ёшга тўлмаган шахслар; в) 60 ёшдан ошган эркаклар; г) чет давлат фуқаролари. Қарорнинг 2-бандига мувофиқ, эҳтиётсизлик орқасида жиноят содир этган шахслар, шунингдек, ижтимоий хавфи катта бўлмаган ёки унча оғир бўлмаган жиноят содир этганлиги учун биринчи марта ҳукм қилинган шахслар жазодан озод қилиниши белгиланди. Биринчи ва иккинчи гуруҳ ногиронлари, шунингдек, оғир касалликка чалинган деб топилган шахслар, хусусан, сил касаллиги билан касалланганлар ҳам амнистия тўғрисидаги қарор доирасидан четда қолмаган. Ушбу тоифадаги шахслар Қарорнинг 3-бандига мувофиқ жазодан озод қилиниши назарда ту-\nтилган. Қарорнинг 4-бандига кўра, озодликдан маҳрум қилиш жазосига ҳукм қилиниб, ўталмай қолган жазо муддати икки йил-у олти ойдан кўп бўлмаган, ҳукми ушбу Қарор эълон қилинган кунга қадар қонуний кучга кирган жазодан озод қилиниши белгиланган. 5-бандга мувофиқ, тақиқланган ташкилотлар фаолиятидаги иштироки, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун биринчи марта озодликдан маҳрум қилишга ҳукм этилиб, тузалиш йўлига қатъий ўтган шахслар жазодан озод қилиниши кўзда тутилган. Қарорнинг 6-бандида кимларга нисбатан юритилаётган жиноят ишлари тугатилиши ҳақида баён қилинган. Унга кўра, ушбу Қарорнинг 1 ва 2-бандида қайд этилган шахслар, яъни аёллар, жиноят содир\nэтган вақтда 18 ёшга тўлмаган шахслар, 60 ёшдан ошган эркаклар ҳамда чет давлат фуқаролари, эҳтиётсизлик орқасида жиноят содир этган шахслар, шунингдек, ижтимоий хавфи катта бўлмаган ёки унча оғир бўлмаган жиноятни биринчи марта содир этганлар томонидан содир этилган жиноятлар юзасидан олиб борилаётган барча ишлар тугатилади. Мазкур банднинг аҳамияти шундаки, юқоридаги шахслар жиноий жавобгарликдан озод этилади, бу эса шу тоифадаги шахслар судланмаган деб топилишига асос бўлади. Қарорнинг 7-бандида, амнистия актига асосан жазодан тўлиқлигича озод қилинмайдиган шахсларнинг жазо муддатини маълум бир фоизга қисқартириш баён қилинган. Унга кўра, а) қасддан содир этган жинояти учун ўн йилдан кўп бўлмаган муддатга озодликдан маҳрум қилишга ҳукм қилинганларнинг ўталмай қолган жазо муддати — учдан бир қисмига; б) қасддан содир этган жинояти учун ўн йилдан ортиқ муддатга озодликдан маҳрум қилишга ҳукм қилинганларнинг ўталмай қолган жазо муддати — тўртдан бир қисмига қисқартирилади. Қарорнинг 8-бандида, амнистия актига тушмайдиган шахслар рўйхати саналган. Унга кўра, мазкур амнистия акти узоқ муддатга ёки умрбод озодликдан маҳрум қилиш жазосига ҳукм қилинган; ўта хавфли рецидивист деб топилган; жиноий уюшма таркибида жиноят содир этган; жазони ўташ тартибини мунтазам равишда бузаётган; шунингдек ўлим жазоси афв этиш тартибида озодликдан маҳрум қилиш жазосига алмаштирилган шахсларга татбиқ этилмайди. Шунингдек, ушбу Қарор 1-бандининг амал қилиши – ўта оғир жиноят содир этган шахсларга, 1-4, 6, 7-бандларининг амал қилиши – тақиқланган ташкилотлар фаолиятидаги иштироки, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун судланган шахсларга ҳамда 5, 7-бандларининг амал қилиши – муқаддам амнистия бўйича жазодан озод бўлган ва яна қасддан жиноят содир этган шахсларга нисбатан тадбиқ этилмаслиги белгиланган. Қарорнинг 9-бандида Ўзбекистон Республикаси Олий Мажлиси Сенатининг тегишли қўмита ва комиссиялари ушбу Қарорнинг қўлланилиши тартиб-таомилларида жамоатчилик назорати ва очиқ-ошкоралик амалга оширилишида сенаторлар ва депутатлар корпусининг бевосита иштирокини таъминлаши белгилаб қўйилди. Ушбу Қарор амалга оширилиши юзасидан масъуллик Ўзбекистон Республикаси Вазирлар Маҳкамаси зиммасига юклатилди (10-банд). Шунингдек, 11-бандга кўра, амнистия акти тўғрисидаги Қарор эълон қилинган кундан эътиборан кучга киради ва уч ой мобайнида ижро этилиши лозим.\nКонституцияга ўзгартириш киритилиши мумкин\n«ЎзА» ахборот агентлигининг хабар беришича, Ўзбекистон Республикаси Конституциясининг 21 йиллиги муносабати билан бўлиб ўтган тантанали маросимда нутқ сўзлаган Президент Ислом Каримов Ўзбекистон Республикаси Олий Мажлисининг юқори палатаси – Сенат ҳамда қуйи – Қонунчилик палатасининг ролини янада кенгайтириш, фақатгина қабул қилинган қонунларнинг ижросини текшириш билан чегараланмасдан, Ва-\nзирлар Маҳкамаси ҳамда ижро органлари фаолияти устидан назоратини кучайтириш, ички ва ташқи сиёсатни амалга оширишда, энг муҳим стратегик масалалар бўйича қарорлар қабул қилишда ҳуқуқ ва ваколатларини ошириш учун Конституцияга тегишли қўшимча ва ўзгартиришлар киритиш мақсадга мувофиқ бўлиши ҳақида гапирган. Ислом Каримов шулар қаторида Вазирлар Маҳкамаси ва жойлардаги ижро ҳокимиятларининг масъулиятини ошириш, Олий Мажлис ва маҳаллий кенгашларда уларнинг ҳисоботини мунтазам равишда эшитиш ва тегишли хулосалар чиқаришни ҳаётнинг ўзи тақозо этаётганини қайд этди. Президент сиёсий партиялар “демократик ислоҳотларни изчил амалга оширишнинг энг муҳим омилига айланмоғи зарур”лигини қайд этиб, кўппартияли тизимни мустаҳкамлаш ва партиялараро рақобатни кучайтириш – демократик давлат барпо этишнинг энг муҳим шартларидан бирига айланиши даркорлигини маълум қилди. Ушбу масалаларнинг барчаси 2014 йилнинг декабрь ойида Олий Мажлис ва маҳаллий ҳокимият вакиллик органларига ўтказиладиган умумхалқ сайловлари нуқтаи назаридан алоҳида долзарб аҳамият касб этади. «Kun.Uz»нинг ёзишича, Президент партиялар фаолиятида қатор муаммолар борлигини ҳам қайд этган. «Жойларда, қишлоқлардаги аҳоли: «Бу партиянинг бу партиядан қандай фарқи бор?» деб савол берса, [партия вакиллари] аниқ жавоб бера олишмайди. Бу ҳам ҳақиқат», – деди Ислом Каримов. Шу билан бирга, партиялар орасидаги рақобат тўғри бўлиши кераклигини таъкидлаб, хорижий мамлакатлар парламентларидаги «муштлашувлар, урушишлар» каби томошалар керакмаслигини ҳам таъкидлади. «Vatandosh»\nЭТНИ ТИРНОҚДАН АЖРАТИБ БЎЛМАЙДИ Ҳаёт турфа жумбоқларга бой. Одамзоднинг тафаккури юксалиб, маданий савияси ошиб борган сари ихтилофлар, зиддиятлар, тўқнашувлар камайиши керак эди. Аммо парадоксни кўрингки, колониализм юзйиллиги саналган XX асрдан – интеллектуал билимлар юзйиллиги саналган XXI асрга ўнлаб қуролли тўқнашув ва ихтилофлар мерос бўлиб ўтди. “Бўлиб ташла, ҳукмронлик қил!” Дунёдаги геосиёсий вазият чиндан-да мураккаб, қалтис. Айрим мамлакатлар улкан денгиздаги ожиз қайиқчадек қалқиб, чайқалиб турибди. Халқлар ўртасида нифоқ уруғини тарқатаётган корчалонлар қанча! Муайян минтақада уруш гулханини ёқиб унинг тафтида исинишга ишқибоз ишбузуқилар сонмингта! Фитнафасод ёйиб, мамлакатларни парчалаб ташлашга кўз тиккан гардкамчилар саноқсиз! Хатарли жиҳати, она сайёрамизнинг турли минтақаларида миллий ихтилофлар ҳамон сақланиб қолаётир. Образли қилиб айтганда, Ер юзи миналаштирилган ҳарбий майдонни эслатади. Билиб-билмай қадам ташлаш оқибатида тупроқ остида кўмилган бирор минани лоп этиб босиб олиш ҳеч гап эмас! Бир вақтлар улкан ҳудудни идора қилган империялар бошқарувни осонлаштириш учун халқлар ва миллатлар орасига низо уруғини сепганди (Машҳур “Бўлиб ташла, ҳукмронлик қил!” қоидаси ёдингизга тушгандир!). Бугун эса империялар меросхўри бўлган “суперсалтанатлар” – геосиёсатнинг катта ўйинчилари миллий ва этник ихтилофларни кучайтиришга зўр бермоқда. Мақсад эса ўша-ўша: дунёга эгалик ҳирси, гегемонлик кайфияти! 1950-1953 йилларда Корея ярим оролида кечган ва бир миллатни етти ёт бегоналарга айлантириб қўйган урушни эсланг! Вьетнамда салкам йигирма йил (19571975) давом этган қирғинбаротни ёдга олинг! “Cовуқ уруш” деган совуқ ном билан тарихга кирган мудҳиш пойга туфайли қанча миллатлар бошига кулфат ёғилди, қанча одам катта салтанатлар қўлида қуролга айланди. Саноқсиз урушларни кўравериб сочи оқарган мўйсафид дунё бугун ҳам осойишта нафас олиш бахтидан мосуво. Ҳали у-ҳали бу минтақада авж олаётган миллий-этник зиддиятлар кўзда ёшдек қалқиб турган жаҳондаги вазиятни баттар издан чиқараётир. Ҳарбий аралашув ортидан беқарорлик ўчоғи айланган Ироқда сунний ва шиа ихтилофи авж олган. Европа ва Осиё кесишган стратегик нуқтада жойлашган Туркияда курдлар муаммоси кун тартибида турибди. Иқтисодий етакчилик борасида АҚШ билан дадил рақобатлашаётган Хитойда Тибет ва Шинжон-Уйғур масаласи вақти-вақти билан бўй кўрсатмоқда. Бир пайтлар яхлит мамлакат саналган Судан айнан миллий-этник зиддиятлар сабабли 2011 йилда иккига ажралиб кетди. Салкам уч\nйилдан буён уруш майдонига айланиб қолган Сурияда келишмовчилик ва зиддиятлар охир-оқибат фуқаролар урушига уланиб кетди; ўзаро қирғинда минглаб одамларнинг ёстиғи қуриди, ака укага, ота ўғилга ғаним бўлиб қолди.\nбилан изоҳлаш ҳам тўғри эмас. Каталония, Квебек ёки Шимолий Ирландияни олинг. Ҳарқалай, басклар ё ирландлар қорни оч қолганидан курашга чиқмагани аниқ. Бугунги кунда айрим мамлакатларда ксенофобия кайфияти кучаймоқда, хорижликларга, хусусан, меҳнат муҳожирларига тоқатсизлик авж олмоқда (Таҳлилчилар янги давр воқелигини “мигрантофобия” деб атамоқдалар). Бу ҳолат қон тўкилишларига олиб келаётгани чатоқ! Оммавий ахборот воситалари орқали кузатиб турибмиз, қатор давлатларда\n“Сен етим эмассан” фильмидан лавҳа (1962) Фаластин-Исроил зиддияти ҳақида айтмасак ҳам бўлади. Замонавий тараққиёт ўчоғи деб баҳоланадиган Европанинг ўзида грек-турк (Кипр), серб-албан (Косово) этник зиддиятлари, шунингдек, қатор ҳудудий можаролар (масалан, Венгрия-Словакия) ҳамон сақланиб қолмоқда. Миллатпарварлик бошқа, миллатчилик бошқа! Тарихдан маълум, муайян элат вакилларининг ҳақ-ҳуқуқи поймол этилган ҳолатларда миллий-этник зиддиятлар юзага келади. Яъни нотенг муносабат, миллатчилик кайфияти ихтилофлар эшигини ланг очиб юборади. Баъзида эса миллий низо диний-эътиқодий тўқнашувлар билан уйқаш бўлиб кетади. Бунга Фаластин, Панжоб ва Кашмир мисол. Оз сонли миллатларга “иккинчи нав” кишиларидек муносабатда бўлиш, уларнинг ижтимоий-иқтисодий қийинчиликлар остида қолиши зиддиятни чуқурлаштиради. XX аср охирида инсоният тарихига шармандали воқелик сифатида битилган Болқон можаросининг туғилишига ҳам шу каби омиллар доялик қилганди. Сирасини айтганда, нобоп сиёсат, давлат ҳокимиятининг заифлиги ва нўноқлиги тутаб турган оловга мой сепгандек таъсир кўрсатади. Мьянмадаги хунрезликлар, қатор ривожланган давлатларда меҳнат муҳожирларига беписанд муносабат сабабларини ҳам шу омилдан қидириш тўғрироқ бўлади. Миллий-этник низоларни фақат иқтисодий-ижтимоий дискриминация\n(улар орасида ривожланган мамлакатлар ҳам бор!) миллатчилик кайфиятидаги ёш-яланг кўчакўйда йўқ ердан жанжал уюштириб, меҳнат муҳожирларини калтаклаши, таҳқирлаши кўпайгандан-кўпайди. Баъзида мезбон мамлакат ҳуқуқ идоралари миллатчи гуруҳларнинг “тараллабедод”ларини кўриб кўрмасликка олаётганига нима дейсиз! “Фалон мамлакат – фалон миллатники!” қабилидаги бузғунчи шиорларни байроқ қилиб, миллий, ирқий низо қўзғаётган жиноий тўдаларнинг урчиб кетгани, чиндан ҳам, хавотирли. Узоққа бориб нима қилдик, жорий йил октябрь ойида Россияда рўй берган “Бирюлево воқеаси”ни эсга олайлик. 2013 йилнинг 10 октябрида Москва области Бирюлево туманида Егор Щербаков исмли йигит чавақлаб кетилди. Оммавий ахборот воситаларидаги нохолис тарғибот ва арбобларнинг ғирром баёнотлари туфайли биргина қотиллик ортидан ўнлаб, юзлаб жиноятлар содир этилди. Рус миллатига мансуб йигитнинг “келгинди” томонидан ўлдирилиши кескин норозиликларга сабаб бўлди (Аслида, жиноятчи ким экани ҳали қонунан исботланмаганди, аммо оммавий ахборот воситалари айбсизлик презумпциясига зид равишда суддан ҳам аввал ўзи жиноятчини топиб, унинг устидан ҳукм чиқариб қўя қолди!). Ўрмонга ўт кетса, ҳўлу қуруқ баравар ёнади. Миллатчилик кайфиятидаги аҳоли гуруҳи Марказий Осиё ва Кавказдан келган одамларнинг “таъзирини бериб қўйиш учун” уларни\nкалтаклаш, дўппослашга тушди. Боя айтганимиздек, миллийэтник низолар илдизини биринчи навбатда сиёсий бошқарув ва мамлакатдаги ижтимоий-иқтисодий ҳолатдан қидирган маъқул. Россия Фанлар академияси Социология институтининг ксенофобияни ўрганиш сектори мудири, социология фанлари доктори Владимир Мукомелнинг фикрича, “Бирюлево воқеаси” меҳнат муҳожирларига норозиликдан эмас, балки қалашиб ётган ва маъмурият ҳал қилиб бермаган ижтимоий муаммолар туфайли юзага келган. Россиядаги “Сова” ахбороттаҳлил маркази раҳбари Александр Верховскийнинг хавотир билан қайд этишича, охирги 13 йилда ўтказилган ижтимоий сўровлар Россиянинг ярим аҳолиси дискриминация характеридаги шиорларни қўллаб-қувватлашини кўрсатди. Айниқса, Москвадаги аҳвол хавотирли: ксенофобия кайфияти мамлакатнинг бошқа ҳудудларига қараганда пойтахтда кучайиб кетган. Миллатпарварлик ва миллатчилик бошқа-бошқа тушунчалар. Инсон ўз миллатини улуғлаш учун бошқа миллатни оёқости қилиши шарт эмас. Қолаверса, дунёдаги барча миллат ва элатлар бир отанинг пуштикамаридан бўлган қондошлар эканини унутмаслик керак. Де Клавихонинг эътирофи Ўзбек халқи зеҳниятида, менталитетида бошқа миллатларга тоқатсизлик йўқ. Шунинг учун ҳам икки дарё оралиғида қадимдан турли халқ ва дин вакиллари ягона оиладек аҳилиноқ яшаб келган, бир майизни тенг бўлишиб еган, бир булоқдан сув ичган, бир ҳаводан нафас олган. Маданиятлар ва тамаддунлар чорраҳаси саналган Ўзбекистон ҳудудида ислом, насронийлик, яҳудийлик ва буддавийлик цивилизациялари ёнма-ён тараққий этган. Асрлар мобайнида мамлакат ҳудудидаги йирик шаҳарларда масжид, черков ва синагогаларнинг мавжуд бўлгани, турли миллат ва динга мансуб қавмларнинг ўз диний амалларни эркин адо этиб келгани бунинг тасдиғи. Толерантлик нима? Ўзлигини, ўз тарихий илдизини англаган миллатнинг бош¬қа миллат вакилларини камситишга йўл қўймаслиги, улар билан тинч-тотув ҳаёт кечириши! Толерантлик – ўзбек халқига хос, унинг фитратида мавжуд бўлган фазилат. Улуғ давлат арбоби Амир Темур ўз “Тузуклар”ида қўл остидаги барча элатларни тенг кўргани, барлосни татардан, татарни наймандан, найманни юздан устун қўймаганини ёзади. Соҳибқирон ҳузурига Кастилия қироли Дон Энрико IIIдан элчи бўлиб келган Руи Гонсалес де Клавихо ўз хотираларини кейинчалик “Самарқандга – Амир Темур саройига саёҳат кундалиги” (1403-1406 йиллар) деган ном билан эълон қилган.\nҲеч кимга сир эмаски, хорижда, хусусан, Америкада ўз урф-одатларимизга мос равишда ўғил-қизларимизни уйли-жойли қилиш осон эмас. Бир тарафдан, бу ерга келиб истиқомат қилаётган ватандошларимиз орасида шу иш билан шуғулланувчи хизматлар йўлга қўйилмаган бўлса, иккинчи томондан, бу ерда келин ёки куёв топиш жараёнида, Ўзбекистонда бўлганидек, маҳалла ва қўни-қўшнилардан суриштиришнинг имкони йўқлиги муаммони янада қийинлаштиради. Айрим ёшларимиз эса урф-одатларимиз, динимизга хилоф тарзда, ўзбошимчалик билан учрашувларга чиқаётгани, бирга яшаб, кейин ёқса турмуш қурамиз қабилида ўйлаб, бизга ёт одатларни ўзлаштириб бораётгани маънавияти соғлом ҳар бир кишини безовта қилмай иложи йўқ.\n“Ватандош” жамияти “Бахтли оила”совчилик хизматини йўлга қўйди “Ватандош” жамияти шу эҳтиёждан келиб чиқиб, Америкадаги ватандошларимиз учун “Бахтли оила” совчилик хизматини йўлга қўйишга қарор қилди. Ушбу муҳим, айни пайтда, масъулиятли вазифани ўз зиммамизга олишимизга ундаган сабаблар ҳақида қуйида қисқача тўхталиб ўтсам. Аввалига, бу хизматни қай тарзда йўлга қўйиш ҳақида узоқ ўйландик. Ижтимоий тармоқ ёки алоҳида вебсайт очиш ҳақидаги фикрлар биз кўзлаган самарани бермаслиги маълум бўлди. Сабаби оддий, қизларимиздаги ибо-ҳаё, кўпинча, бунга йўл қўймайди. Эҳтиёж эса эҳтиёжлигича қолаверади. Айни пайтда жамиятимизни очганимиздан бери кўплаб ота-оналар худди шу масалада ёрдам сўраб бизга мурожаат қилаётганларининг гувоҳи бўляпмиз. Шуларни инобатга олиб, жамиятимиз аъзоларидан икки онахонимизни ушбу савобли ишга бош-қош бўлишга жалб қилдик. Америкада-\nги ватандошларимиз орасида катта обрў-еътиборга эга, совчилик удумлари ва йигит-қизлар учун муносиб жуфт топиш масаласида етарли тажриба ва ишончга эга бўлган Диёра Раҳманова ва Мунира Толипова бизнинг таклифимизни қабул қилиб, ушбу хайрли ишни ўз қўлларига олишга рози бўлди. Жамиятимиз етакчилари билан биргаликда пухта ишлаб чиқилган режа асосида совчилик хизматининг ишлаш тартиби қуйидагича бўлади: Келин ёки куёвликка даъвогар шахс ёки уларнинг ишончли вакили 971-333-1178 телефон рақамига қўнғироқ қилиб, Диёра опага турмуш қурмоқчи бўлган шахснинг тўлиқ исмшарифи, ёши, жинси, қайси штатда ва шаҳарда яшаши, иши, маълумоти, Ўзбекистондаги яшаш жойи ҳақида маълумот бериши керак. Шунингдек, талабгор томон қидирилаётган куёв ёки келиннинг қандай бўлиши лозимлиги ҳақидаги шартларини ҳам айти-\nши мумкин. Совчиларимиз, аввало, ўзларига келиб тушган маълумотлар асосида номзодларни ўрганади. Лозим бўлса, улар билан кўришиб, суҳбат ўтказади. Сўнг номзодлар орасидан бир-бирига мос ва маъқул деб топилганларини танлаб олиб, томонлар билан музокарага киришади. Ҳар икки тараф билан дастлабки келишувга эришилса, йигит, қиз ва унинг ота-онаси ёки бошқа яқин кишилари билан учрашув ташкил қилинади. Келин ва куёвга оид барча маълумотлар қатъиян сир тутилади. Мурожаат этувчилар барча алоқани тўғридан тўғри Диёра ёки Мунира опа билан олиб боради ва улар ўртасида айрибошланган ҳар қандай маълумот томонларнинг розилигисиз бошқа учинчи бир тарафга етказилиши мумкин эмас. Совчиларимиз фақат мурожаат қилувчиларнинг истакларидан келиб чиққан ҳолда ва келин ёки куёв топиш мақсадига қаратилган қидирув\nишлари доирасидагина номзодларга оид маълумотларни бошқа шахсларга ҳавола қилиши мумкин. Совчилик жараёни “Ватандош” Ўзбек-Америка федерацияси бошқарув кенгашининг умумий назорати остида олиб борилади. Аммо кенгаш аъзоларидан ҳеч бири совчиларимизга етказилган номзодларга оид маълумотлар билан шахсан танишиш ҳуқуқига эга эмас. Совчиларимиз олдиндан ишлаб чиқилган тартиб асосида мустақил иш олиб борадилар. Жамиятимиз кенгаши тасдиғидан ўтган ушбу хабарни эълон қилиш билан, “Бахтли оила” совчилик хизматининг расман ишга тушганини эълон қиламан. Хизмат бўйича қўшимча саволларингиз, фикр-мулоҳазаларингиз бўлса, уларни тинглашга тайёрмиз. «Vatandosh»\nАмерика заминида ўзбек маҳалласи Нью-Йоркда замонавий маҳалла фаолиятига бағишланган халқаро илмий-амалий конференция бўлиб ўтди. АҚШ ва Канада Бухоро яҳудийлар конгресси, Хорижий мамлакатлар билан дўстлик жамиятининг Ўзбекистон — Америка бўлими, Ўзбекистон Республикасининг Нью-Йоркдаги Бош консулхонаси ҳамда “The Bukharian Times” газетаси ҳамкорлигида ташкил этилган мазкур тадбир Ўзбекистонда фуқаролик жамиятини қуришда замонавий маҳалланинг ролига бағишланди. Тадбирда АҚШ ва Канада Бухоро яҳудийлар конгресси президенти Борис Кандов, Ўзбекистон Республикасининг Нью-Йоркдаги Бош консули Фарҳод Ҳакимов ва бошқалар таъкидлаганидек, фуқароларнинг ўзини ўзи бошқариш органи — маҳаллалар узоқ йиллар давомида шаклланган муҳим институт бўлиб, у бошқарувнинг қуйи\nбўғинида одамларнинг ижтимоий-иқтисодий муаммоларини ҳал қилишда муҳим аҳамият касб этиши айтиб ўтилди. Тадбирда Хорижий мамлакатлар билан дўстлик жамиятининг Ўзбекистон — Америка бўлими раиси, иқтисодиёт фанлари доктори, профессор Гулчеҳра Оҳунова “Маҳалланинг пайдо бўлиш тарихи”, Ўзбекистон “Олима” аёл олимлар ассоциацияси раиси, тарих фанлар доктори Раҳбар Муртазоева “Бағрикенглик — кўпмиллатли Ўзбекистоннинг ҳаракатлантирувчи кучи”, “Бет Гавриэль” журнали бош муҳаррири, фалсафа фанлари доктори, профессор Велиям Кандинов эса “Америка заминида ўзбек маҳалласи: ижтимоий-психологик жиҳатлари”, Тошкент шаҳар ҳокимлигининг етакчи ходими Азиза Тошхўжаева “Замонавий маҳалла ривожида аёлларнинг роли”, “The Bukharian Times” газетаси бош муҳаррири Рафаэль\nНекталов “Самарқанднинг “Мизраҳи” Бухоро яҳудийлари маҳалласи (“Шарқ”) мусулмон Шарқида социал-маданий феномен сифатида” номли маърузалари билан қатнашди. Муҳокамалар чоғида Bramson ORT College директори, техника фанлар доктори Эфраим Букс, юридик фанлар доктори, профессор Борис Пинхасов ва бошқалар ҳам сўз олишди. Илмий-амалий конференцияда “Vatandosh” жамияти бошқарув кенгаши аъзолари Норхўжа Садиков ва Фароғат Зокирова иштирок этиб, жамият томонидан қилинаётган ишлар, НьюЙоркдаги ўзбеклар жамоаси фаолиятида ҳақида сўзлаб беришди. Хусусан, очилганига кўп бўлмаган “Vatandosh” жамияти ҳамюртларимиз бошини қовуштириш, улар билан миллий қадриятларимиз, одатларимизни сақлаб қолиш, ёшларга етказиш бўйича ишлаб олиб борилаётгани қайд этилди.\nХабарингиз бор, Тошкентда 29 ноябрь, пайшанба куни Шанхай ҳамкорлик ташкилотига аъзо давлатлар Ҳукумат раҳбарлари кенгашининг 12 мажлиси бўлиб ўтди. Каминанинг эътиборини тортган жиҳат шу бўлдики, мазкур тадбир мезбони сифатида Ўзбекистон Республикаси Бош вазири Шавкат Мирзиёевнинг маҳаллий ва хорижий оммавий ахборот воситаларида бош қаҳрамонлардан бирига айланганидир. Бош вазир ОАВ вакиллари учун махсус брифинг ҳам ўтказган.\nҳокимияти мустақил иш юритадиган бир шароитда ҳукумат раҳбарларининг халқ билан ОАВ, турли тадбирлар доирасида мулоқот ўрнатиши ўта зарурдир. Бу, ўз навбатида, ижро ҳокимияти фаолияти самарадорлигини оширишда ҳам қўл келади. Иккинчидан, Ўзбекистон ёш мамлакат. Энди-энди давлатчилик анъаналарини шакллантириб боряпти. Сир эмас, давлатчиликнинг энг муҳим принципларидан бири, шубҳасиз, жамиятда ли-\nтўғрисида”ги қонун лойиҳаси синовдан ўтмоқда. Демакки, ҳукумат мана шу қонун барча бўғинларда ва идораларда сўзсиз ижро этилишини истаса, Бош вазирнинг ўзи ўрнак бўлиши жуда муҳимдир. Тўртинчидан, бугун интернетнинг оммалашиши, замонавий коммуникация технологияларининг ривожланиб бориши ҳам ҳукуматнинг имкон қадар кўпроқ халқнинг ёнида ёки у билан бирга бўлишни эмас, доимо унинг\nХалқ ўз “қаҳрамонлари”ни билиши керак Албатта, халқаро ҳаёт ва Ўзбекистон ташқи сиёсатини кузатиб бораётганлар ушбу саммитда нима масалалар муҳокама қилинганию қандай шартномалар имзолагани ҳақида етарлича ахборотга эга. Сир эмас, Шавкат Мирзиёев бошқа ҳукумат раҳбарларидан фарқли ўлароқ маҳаллий оммавий ахборот воситаларида жуда кам чиқиш қилади, ОАВ жуда кам ҳолатларда ундан иқтибос келтирилади. Аммо Шанхай ҳамкорлик ташкилотига аъзо давлатлар Ҳукумат раҳбарлари кенгаши жараёни қайсидир маънода бунга барҳам берди. Бош вазирнинг гарчи тўлиқ чиқишлари ва нутқлари намойиш этилмаган бўлсада, ўзбекистонлик интернет фойдаланувчилари ҳукумат раҳбари ҳақида тасаввурга эга бўлди. Унинг сўзларидан\nиқтибослар келтирилди, турли ҳукумат раҳбарлари билан учрашувларидан фотосуратлар тақдим қилинди. Аслида, халқ ўзи сайлаб ёки бошқа конституциявий ҳуқуқлари доирасида ваколат берган шахслар, уларнинг фаолияти ҳақида мунтазам ахборот олиб туриши лозим. Жамият ўз лидерлари, улар амалга ошираётган ишлар, мажлис ва бошқа тадбирларда сўзлаётган нутқларидан баҳраманд бўлиб бориши, бошқача айтганда, ўз “қаҳрамонлари” ҳақида ахборотга эга бўлиши ҳеч қачон салбий оқибатларга олиб келмайди. Хўш, жамият нега ўз “қаҳрамонлари”ни билиши керак? Биринчидан, Ўзбекистон ҳуқуқийдемократик давлат қуриш йўлини танлаган. Шу боис сайлов орқали ҳокимият органлари шакллантириладиган жамиятда, айниқса, ижро\nдерларни тайёрлаш ва уларга халқнинг ишончини орттиришдир. Шу маънода айтганда ҳам, ОАВ орқали ҳукумат халқ ишончига кираётган, аҳоли орасида обрў орттираётган лидерларни кўрсатиб бориш керак. Бу, энг муҳими, ҳукумат олиб бораётган сиёсатининг самарасини оширади, жамиятда ижро интизоми билан боғлиқ муаммоларни тезроқ ва аниқроқ кўриш ҳамда уни ҳал қилиш учун мақбул таклифларни ишлаб чиқишга ёрдам беради. Учинчидан, Ўзбекистонда давлат ҳокимияти ва бошқаруви органлари фаолияти “очиқлик, ошкоралик ва шаффофлик” принципларига асосланади. Бу, аввало, Конституция талаби. Қолаверса, шу кунларда мамлакатда “Давлат ҳокимияти ва бошқаруви органлари фаолиятининг очиқлиги\nкўзи ўнгида бўлиб туришини тақозо қилмоқда. Чунки халқ ҳукуматни кўриб турмас экан, ҳукумат унга “гапириб” турмас экан — халқнинг нигоҳи бошқа жойга қараб кетади. Бешинчидан, барча даражадаги ҳукумат раҳбарларининг халқ учун оммавий ахборот воситалари орқали кўриниш бериб туриши бу хоҳишга қараб бажариладиган юмуш эмас, балки халқ хизматига кирган санадан эътиборан мажбуриятга айланади. Хулоса қилиб айтганда, Шанхай ҳамкорлик ташкилотига аъзо давлатлар Ҳукумат раҳбарлари кенгаши сингари тадбирлар янада кўпайиб, ҳамюртларимиз ўз “қаҳрамонлари”нинг янги қирраларини кўришда давом этишини истаб қоламиз. Мурод ҒОФУРОВ\n“Мақсадим – ватандошларим ишончини қозониш” Ушбу мақоламизда АҚШда муваффақият қозонган ватандошларимиздан бири ҳақида ҳикоя қилмоқчимиз. У эришган марралар шуни кўрсатадики, Америка диёрида ҳамма, ҳатто оддий муҳожирлар ҳам, тиришиб меҳнат қилса, касби камолотнинг юқори чўққиларини забт этиши мумкин. Биз бу ватандошимиздаги муваффақиятнинг сири нимада экани билан қизиқдик. Унинг айтишича, астойдил меҳнат, сабр, ўрганишдан тўхтамаслик, масъулиятни сезиш ҳамда оила ва дўстликни қадрлаш орзу-мақсадларга эришишнинг кафолатидир. Камол Ғаниев АҚШга бундан 14 йил муқаддам келган. Асли Ўзбекистоннинг Самарқанд шаҳридан. Ёшлигидан ҳисоб-китоб қилишга қизиққани боис, шу соҳанинг устаси бўлишга бел боғлайди. Камол Денвер Метрополитан Давлат университетида ўқиб, 2006 йил уни ҳисобчилик (Бухгалтерия) йўналиши бўйича бакалавр даражаси билан тамомлайди. 2008 йилда эса Регис университетидан Молия ва ҳисобчилик бўйича магистрлик унвонини олади. “Мен узоқ йиллар АҚШнинг бир неча улкан солиқ фирмаларида ишладим, - дейди Камол Ғаниев биз билан суҳбатда. - Нафақат назарий, балки шу соҳанинг нозик томонлари бўйича амалий тажрбамни оширдим. Етти йиллик меҳнат тажрибаси олганимдан сўнг,\nБруклинда ўз ҳисобчилик фирмамни очишга қарор қилдим. Мақсадим ватанимиздан келган ҳамюртларимизга олий сифатли солиқ хизматларини кўрсатиш”. АҚШда солиқ ва ҳисоб-китоб хизматини тақдим этувчи фирма ва ҳисобчилар кўп. Камол ташкил этган компания “Adam Goodman Company” деб аталади. Нима учун ўзбекистонликлар сизга мурожаат қилиши керак, дея сўраймиз Камолдан. “Мен мижозларимга солиқ ва бошқа молиявий ҳолатларга оид масалаларни ўз она тилларида тушунтириб бера оламан. Ўзбек, рус, тожик ва инглиз тилларида бемалол гапираман. АҚШда солиқ қонунлари шунчалар мураккабки, ҳатто инглиз тилида гапирувчи одамларнинг аксарияти ҳам уларни тушун-\nмайди”, - дейди ватандошимиз. Камолнинг айтишича, унинг мақсади мижозларининг ишончли ва доимий маслаҳатчисига айланиш. Мен ватандошларимизни яхши тушунаман, шунинг учун хизмат ҳақимни имкон қадар арзон қилишга ҳаракат қиламан, дейди у. “Аdam Goodman Company” нафақат молиявий масалалар бўйича хизмат кўрсатади, балки таржима ишларида, хусусан, иммиграцияга оид айрим саволларга жавоб топишда ҳам ёрдам беради. АҚШда солиқларни тўлаш муддати яқинлашар экан, оддий америкаликлар каби бу ердаги ватандошларимиз ҳам яхши ва ишончли хизмат кўрсатадиган ҳисобчи қидиришга тушиб қолади. Камол Ғаниевнинг уларга айтадиган гапи бор: “Агар сиз менга мурожаат қилсангиз, профессионал ва олий даражада хизмат кўрсатилишини кафолатлайман, - дейди у. - Мен билан учрашиш учун қўнғироқ қилсангиз кифоя. Ўзингиз билан даромадингизга оид ҳужжатларингизни олиб келасиз ва учрашувимизда сиз учун энг мақбул бўлган натижага эришиш ҳақида ўзаро маслаҳат қиламиз. Агар бизнес билан шуғуллансангиз, у билан боғлиқ ҳужжатларни қандай тўлдириш бўйича ҳам ёрдам бераман. Олдиндан хизмат ҳақим қанча бўлишини айтаман ва шун-\nдан бошқа қўшимча ҳеч қандай тўлов олинмайди”. Камол Ғаниевнинг идораси Бруклиннинг “Ocean Parkway” ҳамда “Avenue N” кўчалари туташган манзилда жойлашган. Солиқ тўлаш ёки бошқа иқтисодиймолиявий масалаларда саволларингиз бўлса, Камол Ғаниев уларга жавоб беришга тайёр эканини билдирди. Сиз унга электрон почта (kamol@ goodmanhelp.com) ёки телефон (347977-4080) орқали боғланишингиз мумкин. Компания вебсайти www. goodmanhelp.com манзилида жойлашган. «Vatandosh»\nТомас Жифферсон мусулмон бўлганми?\nАҚШ асосчиларидан бири, АҚШ Конституцияси асоси бўлиб хизмат қиладиган Мустақиллик декларацияси муаллифи ҳамда Американинг учинчи президенти Томас Жифферсон Ислом динига ҳам руҳан, ҳам дунёқараш нуқтаи назаридан анча яқин бўлган. Бу ҳақда тадқиқотчи Дениз Спилбергнинг «Томас Жифферсоннинг Қуръони: АҚШ асосчиси ва ислом» деб номланган китобида сўз боради. Индонезиянинг Jakarta Post газетаси ёзишича, 18-асрнинг 70-йилларида Томас Жифферсон ўз кутубхонасида кўплаб Ислом динига оид қўлёзмаларини, шу жумладан, Қуръони каримни\nтўплайди. Қолаверса, унинг аксарият сиёсий рақиблари мусулмон эканликда айблашгани ҳам тарихий манбаларда ўз аксини топган. Томас Жифферсон ШимолийАмерика Қўшма Штатларининг пойтахтида камида битта масжид бўлишига хайрихоҳ бўлган. Жифферсоннинг Шимолий Африкадаги мусулмон давлат раҳбарлари билан ёзишмаларида у Ягона Худо йўлида ягона иймон борлигига кўп бора мурожаат қилган. «Унинг мусулмон подшоҳлари билан фаол мулоқот олиб бориши, аввало, унинг исломга қизиқиши билан боғлиқдир», — деб ёзади нашр. Хабарда келтирилишича, То-\nмас Жифферсоннинг кутубхонасида Ислом учун алоҳида бўлим ажратилган.\nЎзМУ битирувчиси “Forbes” журнали бош муҳаррири бўлди ЎзМУ битирувчиси Forbes журналининг рус тилидаги таҳририяти бош муҳаррири сифатида иш бошлайди. Журнал сайтида қайд этилишича, Эльмар Муртазаев 2014 йилнинг бошидан ўз вазифасини бажаришга киришади. 2011 йилдан бери ушбу лавозимда ишлаб келган Елизавета Осетинская РБК лойиҳаларига шеф-муҳаррир сифатида ишга ўтган. Эльмар Муртазаев 1972 йилда таваллуд топган бўлиб, 1994 йилда Тошкент давлат университети (ҳозирги ЎзМУ) журналистика факультетини тамомлаган.\nЎзбекистондаги оммавий ахборот воситаларида ўз фаолиятини олиб борган. У йигирма йилдан бери журналистика соҳасида иш олиб боради. Эльмар “Сегодня”, “Известия”, “Русский телеграф” газеталари, “Свобода” радиоси, Dow Jones агентлиги, “Компания” журнали ва бир қатор сайтларда иш олиб борган. 2011 йилда “Московские новости” газетаси бош муҳаррири ўринбосари бўлди, ўша йили Forbes журналининг рус тилидаги таҳририятига ишга киради.\nНега Ўзбекистонда сиёсатшунослар кам? Ўзбекистонлик сиёсатшунос Фарҳод Толипов мамлакатда сиёсатшунослар роли ва аҳамияти жуда паст бўлиб қолмоқда. Сиёсатшуноснинг Gazeta.Uz сайтида ёзишича, Ўзбекистонда кечаётган сиёсий жараёнлар ҳақида хорижлик муаллифларнинг илмий ишлари ва таҳлилий мақолаларини ўқишга кўпроқ ҳаракат қилинади. “Биз ўз мамлакатимиз ҳақида жуда кам ҳолатларда ўзимизнинг, миллий таҳлилчиларимиздан таҳлилий материалларни ўқиймиз”, — деб ёзади муаллиф. Олимнинг фикрича, мабодо Ўзбекистон олимларининг қандайдир илмий изланишлари чоп этилса ҳам, уларнинг хориж-\nлик олимлар даражасига етишига анча бор бўлади. Ўзбекистонда сиёсий тадқиқотларнинг илмийназарий ва ресурс базаси жуда кучсиздир. Фарҳод Толипов “Ўзбекистон сиёсатшунослик мактаби” шаклланмаганлигини ёзади. Муаллифга кўра, 2013 йилнинг бошидан мамлакатда сиёсатшуносликка ихтисослаштирилган факультет ва кафедраларнинг барчаси расман ёпилган. Сиёсатшунослик бўйича докторлик диссертацияларини ҳимоя қилиш бўйича илмий кенгашлар ҳам тугатилган. “Ўзбекистонда сиёсатшунослик факультетларининг ёпилишига тузукроқ жавоб то-\nпиш қийин, бу вақтинчалик қарор, деб умид қиламиз”, — деб ёзади Фарҳод Толипов.\nCиёсатшунос Фарҳод Толипов\nЖаноза хизматлари йўлга қўйилди “Миллатнинг маданиятини унинг марҳумларига бўлган ҳурматидан кўрса бўлади”, деган экан донишмандлардан бири. Ватандош жамияти ўтганлар ҳурматини жойига қўйиш мақсадида яна бир хайрли ишга қўл урганини маълум қилади. Йиллар давомида АҚШда истиқомат қилувчи юртдошларимиз орасида вафот этганларни милий ва диний урф-одатларимиз асосида охират манзилига элтиш катта муаммолардан бири бўлиб келаётган эди. Чунки шу пайтгача маййитга жаноза ўқиш ва шунга алоқадор бошқа дафн маросимларини ўтказиш бўйича Америкадаги ватандошларимизга ёрдам кўрсатадиган бир хизмат йўлга қўйилган эмас. Худди шу масала бўйича мавжуд катта эҳтиёж ва талабдан келиб чиққан ҳолда, “Ватандош” жамияти Америкадаги юртдошларимиз учун жаноза хизматларини йўлга қўйишга қарор қилди. Ажал ҳеч ким қочиб қутила олмаган тақдири азалнинг ҳукми экан, уни кундалик ташвишлар билан унутиб, хаёлдан йироқ, ҳаётдан бегона қилмасдан, балки унга тириклик чоғидан тайёргарлик кўриб бориш ақли расо кишининг ишидир. Зотан, ўлими учун тириклигидаёқ кафанини тайёрлаб қўйиш азалдан халқимизга хос одат бўлган. Биз ташкил этган жаноза хизматлари маййитни АҚШнинг ўзида кўмиш ёки Ўзбекистонга юбориш ишларини сизнинг номингиздан амалга оширади. Маййитни кўмиш маҳаллий дафн маросимларини ўтказувчи идоралар (funeral house) билан шартнома тузиш орқали амалга оширилади. “Ватандош” жамияти номидан тузиладиган бу шартномаларнинг якка шахслар томонидан амалга ошириладиган келишувга нисбатан анча арзонга тушишини таъкидлаб ўтишимиз керак. Шунинг учун яқинлари бошига ўлим мусибати тушган ватандошларимиздан жамиятимиз ташкил этган ушбу хизматга мурожаат этишларини сўраб қоламиз. Аввало, Худо ҳаммамизга узоқ умр берсин. Лекин ҳамюртларимиз орасидан кимнингки бошига ўлим мусибати тушса, биз уларнинг дардига шерик бўлиб, ёнларида турамиз. Жанозани жойидан олиш, уни ювиш, масжидга олиб бориб жаноза намозини ўқиш, жаноза намозини бошқаларга ҳам эшиттириш (бунинг учун махсус телефон орқали жамият аъзоларига ва биз билган барча ватандошларимизга жаноза вақти ва жойи эълон қилинади), қабристонга олиб бориб кўмиш, агар Ўзбекистонга юбориладиган бўлса, жўнатишга оид консуллик билан қилинадиган ҳужжат ва ташкилий ишларни бажариш каби вазифаларни ўз зиммамизга оламиз. Шундай хизматларга эҳтиёжи бор ватандошларимиз бугундан бошлаб 212372-3050 телефон рақамига қўнғироқ қилишлари мумкин. Аллоҳ барчамизни бевақт қазодан асрасин. «Vatandosh»\nNYSCAS A Div ision of\nCollege with a personal touch\nassOCiate’s anD BaChelOr’s DeGrees • Business Management and Administration • Information Technology • Human Services • Psychology • Education • Biology • Social Sciences • Paralegal Studies • Digital Multimedia Design • Liberal Arts and Sciences • and more inteGrateD hOnOrs traCKs Undergraduate/Osteopathic Medicine Undergraduate/Pharmacy Other PrOfessiOnal OPPOrtunities • Pre-Law • Pre-Medical • Pre-Dental\nZamonaviy kompyuter labaratoriylar Ingliz tili kurslari Kunduzgi va kechki darslar Xalqaro talabalarni qabul qilamiz Moliyaviy yordam Transfer students welcome!\nManhattan: 27-33 West 23rd Street, Admissions Office Wednesdays, 12 noon-5 pm\nBrooklyn: 1870 Stillwell Avenue, Admissions Office Wednesdays, 11 am-7 pm\nw w w.touro.edu/nyscas\nBensonhurst, Brighton Beach, Flatbush, Kings Highway, Starrett City\nMANHATTAN: 212.463.0400 x5500 scan here\n718.520.5107 x102 Forest Hills\nHurmatli do’stlar! Agar siz Amerikada o’qib, diplom olmoqchi bo’lsangiz va buning uchun sizda ingliz tili va matematikada yetarli bilim bo’lmasa, hech xavotir olmang, biz sizga albatta yordam beramiz. Touro College tayyorlov kurslari joriy qildi. Unda siz o’qishga kirish uchun yetarli ma’lumotni olib, orzuingizga erishishingiz mumkin. Darslar qulaylik uchun kechki soatga mo’ljallangan. Vaqtni yo’qotmang. Quyidagi telefon orqali bizga qo’ng’iroq qiling. 718.336.6471 x30119 Kristina\nN ew Yo r k S c h o o l o f C a r e e r a n d A p p l i e d S tu d i e s\nTouro College is an equal opportunity institution\nЧет элда никоҳдан ажрашиш мумкинми? Савол: Мен Ўзбекистонда никоҳдан ўтганман. Никоҳдан кейин эрим билан АҚШга келдик. Энди эса ажрашмоқчимиз. Бу ердан туриб никоҳдан ажрашишимиз мумкинми?\nЖавоб: Ўзбекистон Республикаси Оила Кодексининг 38-моддасига кўра, никоҳдан ажратиш суд тартибида амалга оширилади. Мазкур Кодекснинг 42-моддасида вояга етмаган болалари бўлмаган эр-хотин никоҳдан ажрашишга ўзаро рози бўлсалар, улар никоҳдан фуқаролик ҳолати далолатномаларини қайд этиш органларида ажратилиши белгиланган. Кодекснинг 203-моддасига кўра, Ўзбекистон Республикасининг чет элда доимий ёки вақтинча\nяшовчи фуқароларининг фуқаролик ҳолати далолатномалари консул томонидан Ўзбекистон Республикаси қонун ҳужжатларига мувофиқ қайд этилади. Демак, чет элда бўлган эр-хотин никоҳни бекор қилиш учун Ўзбекистон Республикасининг чет элдаги консуллигига мурожаат қилиш керак. Масалан, Ўзбекистон Республикасининг Вашингтон Колумбия Округида ва Нью-Йорк шаҳарларида элчихона ва консуллиги бор. Афсуски, уларнинг веб саҳифаси фақат инглиз ва рус тилида. Элчихонанинг веб саҳифасига кириб, чап қўлда “Акты гражданского состояния” бўлими ичидаги “Расторжение брака” ичига кирсангиз, “Никоҳни бекор қилиш тартиби ҳақида маслаҳат олиш учун 202-5307291 телефон рақамига қўнғироқ қилинг, ” деб ёзиб қўйилган (“Для получения консультации о процедуре расторжения брака, просим звонить по телефону (202) 530-291). Ажрашиш масаласида ушбу рақамга телефон қилиб қўшимча маълумот олишингизни тавсия қиламиз.\nДепортация қилинган одам жавобгарликка тортиладими? Савол: 2 йилдан бери АҚШдаман, яшаш учун рухсатим йўқ. Умумий визам ҳам август ойида тугади. Ўзбекистонга қайтиб борсам, менга нисбатан жавобгарлик борми? Депортация нима дегани?\nЖавоб: Депортация бу давлат органларининг қарорига кўра бир шахснинг ёки фуқаролар гуруҳининг ўзларининг яшаб турган жойидан мажбурий равишда кўчириб юборилиши ёки мамлакатдан ташқарига чиқариб ташланиши ҳисобланади. Депортация қонунларни бузишдан келиб чиқади. Масалан, собиқ Совет Иттифоқида бир қатор халқлар (қрим-татарлар, чеченлар, ингушлар, қалмиқлар ва бошқа шу кабилар) немис-фашист қўшинларига ёрдам берганликда айбланиб, ўз турар жойларидан ҳайдаб чиқарилган эди. Депортация урушда ғолиб бўлган давлатлар томонидан мамлакатдаги вазиятни изга тушириш мақсадида амалга оширилиши ҳам мумкин (масалан, Шарқий Пруссия, Польша, Чехословакия мамлакатларидан немисларнинг депортация қилиниши). Депортация ҳозирги даврда барча мамлакатлар томонидан уларнинг давлатига ноқонуний кириб келиб яшаётган шахсларга нисбатан ҳам қўлланилмоқда. АҚШда бўлиш қоидаларини бузганлигингиз учун АҚШ ҳукумати сизни депортация қилиши мумкин. Одатда, яшаш учун рухсатномангиз йўқлигини ва/ёки визангизнинг муддати тугаганлигини давлат органла-\nри билмаса, ҳеч ким ҳеч нарса қилмаслиги мумкин. Агар бирор ноқонуний хатти-ҳаракат содир қилиб, полиция ва/ёки бошқа давлат хизматчилари томонидан ушланганингизда ёки ҳужжатларингиз текширилганида, мамлакатда бўлиш қоидаларини бузганлигингиз аниқланса, сизни депортация қилиб, яъни чиқариб Ўзбекистонга юборишлари мумкин. Ўзбекистондан чиқиш қоидаларини бузмаган бўлсангиз, яъни паспорт ва ОВИР визасини тўғри расмийлаштирган бўлсангиз, Ўзбекистонга боргач, сизга нисбатан ҳеч қандай жавобгарлик белгиланмайди. Фақатгина АҚШ давлатида АҚШда бўлиш қоидаларини бузган бўласиз, бундай хатти-ҳаракат учун фақатгина АҚШда жавобгарликка тортилишингиз мумкин. Агар АҚШда бирор жиноий хатти-ҳаракат содир этган бўлсангиз, Ўзбекистон ва АҚШ ўртасидаги келишувга кўра, сизга бирор жавобгарлик белгиланиши мумкин. Эслатиб ўтамиз, ОВИР визаси фақатгина Ўзбекистондан чиқиб кетиш учун олинадиган виза. Чет элда юрганингизда ОВИР визасининг муддати тугаган бўлса ҳам, бу ҳеч қандай жавобгарликни келтириб чиқармайди.\nФарзандларим самолётда ёлғиз учиши мумкинми? Савол: Хорижда яшайман. 10 ва 6 ёшли икки фарзандимни Ўзбекистонга жўнатмоқчиман. Уларнинг ёлғиз ўзларини юборишим мумкинми?\nЖавоб: Аввало, сиз фарзандларингиз учадиган авиакомпания билан боғланиб, улардаги ёш болаларнинг ёлғиз учишига оид қоидалар ҳақида маълумот олишингиз керак. Ёлғиз учиши мумкин бўлган болаларнинг минимум ёши ва уларнинг учиш тартиби турли авиакомпанияларда турлича бўлиши мумкин. Шунингдек, тўхтамасдан (nonstop) учадиган, орада тўхтаб учадиган ва халқаро рейслар учун ҳар-хил қоидалар бўлади. Масалан, айрим авиакомпаниялар орада тўхтаб самолёт алмаштириладиган рейсларда ёш болаларнинг ёлғиз учишига рухсат бермайди. “Ўзбекистон ҳаво йўллари” ёш болаларнинг 5 ёшдан халқаро рейсларда ёлғиз учишига рухсат беради. Бунинг учун махсус формани тўлдириб, авиакомпанияга топширишингиз керак. Унда болани жўнатаётган томоннинг, яъни ота ёки онанинг тўлиқ исм-фамилияси, адреси ва болани иккинчи томонда қабул қилиб оладиган одамнинг тўлиқ исм-фамилияси ва адреси ёзилиши керак. Шунингдек, агар орада тўхтаб, самолёт алмаштириладиган бўлса, самолёт қўнадиган шаҳардаги аеропортда ҳам болани кутиб олиб, кейинги самолётга чиқариб юборадиган одам бўлиши керак. “Ўзбекистон ҳаво йўллари”нинг ёш болаларни ёлғиз учиши бўйича қоидалари ҳақида авиакомпания сайтидан тўлиқ маълумот олишингиз мумкин. Иккинчидан, фарзандларингиз Ўзбекистонга кира олиши учун керакли ҳужжатларга, яъни фуқароликка ёки визага эга бўлиши лозим. Фуқароликни тасдиқловчи ҳужжатлар – паспорт, туғилганлик тўғрисидаги гувоҳнома ёки фуқаролик тўғрисидаги гувоҳнома бўлиши мумкин. “Ўзбекистон ҳаво йўллари” маълумотига кўра, халқаро рейсларда ёлғиз учувчи 16 ёшгача бўлган болалар ўзлари билан фуқароликни тасдиқловчи гувоҳномага эга бўлиши керак. Бундай гувоҳномани олиш учун ўзингиз яшаб турган мамлакатдаги Ўзбекистон Республикаси элчихонаси ёки консуллигига мурожаат қилишингизни тавсия қиламиз.\nСаҳифа “Tashabbus.uz” сайти билан ҳамкорликда тайёрланди.\nЭТНИ ТИРНОҚДАН АЖРАТИБ БЎЛМАЙДИ (Давоми. Боши 4-бетда)\nМазкур кундалик ўз даврида Соҳибқирон ҳукмронлигига оид қимматли манба сифатида Европада қайта-қайта чоп этилган. Де Клавихонинг гувоҳлик беришича, Амир Темур Самарқандда турли дин вакилларини йиғиб, уларга илтифот ва марҳамат кўрсатган. Масалан, насронийликка эътиқод қилувчи меҳмонларнинг турли эҳтиёжларини адо этиш учун алоҳида масъул шахс тайинлаган, улар билан дўстона алоқаларни мустаҳкамлашни уқтирган. Буюк мутафаккир Алишер Навоий ҳам ўлмас асарлари орқали миллатлараро тотувликни тараннум этган. Бу ўринда биргина далил – ҳазрат Навоийнинг шоҳ асари саналган “Хамса” достони қаҳрамонлари турли миллат вакиллари экани (форс, хитой, арман, юнон, араб, турк)ни эслаш кифоя. Ўзбекистон ҳудудида асрлар мобайнида турфа миллат вакиллари тотув ҳаёт кечириб келган. Тарихий маълумотларга қараганда, 1897 йилда бугунги Ўзбекистон ҳудудида 70 га яқин миллат вакили истиқомат қилган. Икки дарё оралиғидаги саховатли замин бошига кулфат ёғилган турфа миллатларга бошпана берган. Тошкент 1921 йилда Волгабўйида очликдан ҳалок бўлаётганларнинг жонига ора кирган. ХХ асрнинг 30-40 йилларида оммавий қатағон пайти Сталин 3 миллиондан ошиқ турли миллат вакилларини (улар сафида ингушлар, чеченлар, немислар, қалмиқлар, болқорлар... бор эди) бошқа ўлкаларга мажбурий кўчирган. Ўша пайтда қрим татарлари, корейслар ва бошқа миллат вакиллари Ўзбекистонга келган. Иккинчи жаҳон урушида ҳам Ўзбекистон турли миллат вакилларини қучоқ очиб кутиб олган. Урушда ярадор бўлган аскарлар, собиқ иттифоқнинг турли ўлкаларида яшаган зиёлилар, шунингдек, эвакуация қилинган заводлар шу ерга келтирилган. “Меҳмон отангдек улуғ” нақлини дастуриламал деб билган маҳаллий аҳоли сўнгги бурда нонини ўзи емай, меҳмонига едирган. “Тошкент – нон шаҳри”, “Тошкент – дўстлик шаҳри” деган таъриф-тавсифлар ўша даврдан қолган. “Донингни еган чумчуқ қайтиб келар Маккадан, Тошкент!” деган мақтовлар ўша даврдан қолган. Миллатлараро тотувлик хусусида сўз борар экан, тилларда достон Шомаҳмудовлар хонадонини эсламасликнинг иложи йўқ. Оддий темирчи ва унинг меҳрибон рафиқаси Иккинчи жаҳон уруши даврида турли миллатга мансуб ўн беш нафар етим болани ўз фарзандидек оқ ювибоқ тарайди. Шомаҳмудовларнинг юксак инсонийлиги ёзувчи Раҳмат Файзийнинг “Ҳазрати инсон” романида, таниқли режиссёр Шуҳрат Аббосовнинг “Сен етим эмассан” фильмида маҳорат билан тасвирланган.\nФитначилар чапак чалиб қолди! Собиқ шўролар давлати 1924 йилда Марказий Осиё давлатларида чегаралаш сиёсати олиб борган. Моҳият эътиборига кўра мустамлакачи давлат саналган шўро империяси Марказий Осиё ҳудудидаги ўзбек, қозоқ, қирғиз, туркман ва тожик миллатларини миллий-этник асосда республикаларга бўлар экан, ихтилоф ва зиддиятлар чиқаришни ҳам мўлжаллаган эди. Зотан, миллий-этник низолар чиқариш барча мустамлакачи давлатларга хос бўлган “касаллик” – сиёсий усулдир. Лекин Марказий Осиё халқлари, хусусан, ўзбек халқининг оғир-вазминлиги, бағрикенглиги туфайли миллий низолар чиқариш йўлидаги бир қанча уринишлар чиппакка чиқди. Хусусан, 1989 йилда ҳам Ўзбекистон ҳудудида миллий зиддиятлар уюштиришга ҳаракатлар кузатилди. Аммо мамлакат раҳбарияти юзага келиши мумкин бўлган улкан зиддиятнинг олдини олиб қолди. Айрим сиёсий кучлар 2010 йилнинг июнида Ўзбекистонни яна бир миллийэтник зиддиятга тортмоқчи бўлишди. Ўзбекистон Президенти Ислом Каримов яна босиқлик, вазминлик билан қирғинни бартараф этди. Ислом Каримовнинг Қирғизистонда бошланган ва ташкилотчилар режасига кўра, Ўзбекистонга ҳам ёйилиши керак бўлган фитнани бартараф этишдаги хизматини дунё ҳамжамияти эътироф этди. Фитначилар яна чапак чалиб қолаверди! Дунё давлатлари аҳолиси миллий таркибига кўра икки гуруҳга бўлинади: моноэтник (бирмиллатли) ва полиэтник (кўпмиллатли). Ўзбекистон миллий таркибига кўра иккинчи гуруҳга – кўпмиллатли давлатлар қаторига киради. Ҳозир Ўзбекистонда бир юз ўттиздан ортиқ миллат ва элат вакиллари ягона оила фарзандларидек аҳил яшаб, меҳнат қилмоқда. Уларнинг конституциявий ҳуқуқ ва эркинликлари, қонуний манфаатларини таъминлаш, таълим олиши, ўз қизиқиши ва лаёқати бўйича касб-ҳунар эгаллаши, меҳнат қилиши учун барча шароитлар яратилган. 15 диний конфессияга мансуб юзлаб диний ташкилот эркин фаолият юритмоқда. Ўзбекистон Республикаси Конституциясининг 8-моддасида “Ўзбекистон халқини миллатидан қатъи назар Ўзбекистон Республикасининг фуқаролари ташкил этади”, деб аниқ белгилаб қўйилган. Асосий Қонуннинг 4-моддасида эса “Ўзбекистон Республикаси ўз ҳудудида истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилинишини таьминлайди, уларнинг ривожланиши учун шароит яратади”, дейилган. Айни пайтда турли миллат ва элатларнинг миллий анъана ва қадриятларини асраб-авайлаш, уларни янада ривожлантириш, бойитиш масаласи давлатнинг доимий эътиборида. Умумий ўрта таълим мактабларида етти тилда (ўзбек, қорақалпоқ, рус, қирғиз, туркман,\nқозоқ ва тожик тиллари) билим берилаётгани, оммавий ахборот воситалари Ўзбекистонда истиқомат қилаётган миллатларнинг ўнта тилида фаолият олиб бораётгани бунинг амалдаги ёрқин ифодаси. Барча миллат вакиллари давлат бошқаруви, ижтимоий-иқтисодий ҳамда маданий жараёнларда эркин иштирок этмоқда. Сенат аъзолари, Олий Мажлис қонунчилик палатаси ҳамда маҳаллий кенгашлар депутатлари, ижроия ҳокимияти, йирик корхона ва ташкилотлар раҳбарлари орасида турли миллат вакиллари бор. Европада хавфсизлик ва ҳамкорлик ташкилоти (ЕХҲТ)нинг оз сонли миллатлар бўйича олий комиссари Кнут Воллебек Ўзбекистонда бир неча марта меҳмон бўлди, турли миллий маданий марказлар фаолияти билан танишди. Хусусан, 2012 йилги ташриф чоғида ЕХҲТ комиссари Ўзбекистонда оз сонли миллат вакилларининг таълим олиши, ўз қадрият ва анъаналарини ривожлантириши учун керакли шароитлар яратилганини ижобий баҳолади. “…иш эмас душманлиғ” Ўзбекистондаги турли миллат вакиллари ўз қадриятларини кўз қорачиғидек асраш имконига эга. Бутун мамлакат Наврўзни қанчалик кўтаринкилик билан байрам қилса, славянлар Масленицасини, татарлар Сабантўйини эмин-эркин нишонламоқда. Мусулмонлар Ҳайитни қанчалик уюшқоқлик билан байрам қилса, насронийлар Пасха ва Рождествони, яҳудийлар Пейсах ва Пуримни эмин-эркин нишонламоқда. Биргина Тошкентда қорақалпоқ халқининг Бердақи, гуржи халқининг Руставелиси, рус халқининг Пушкини, озар халқининг Ганжавийси, қозоқ халқининг Абайи, ҳинд халқининг Шастрийсига қўйилган муаззам ҳайкалларни кўриш мумкин. Азим пойтахтнинг энг гавжум ва гўзал масканларида қад ростлаган ушбу санъат обидалари ҳам миллатлараро дўстлик ва аҳилликни тараннум этаётгандек. Дарҳақиқат, этни тирноқдан ажратиб бўлмаганидек, Ўзбекистондаги бир-бирига дўсту\nқардош миллатларни ҳам парчалаб бўлмайди! Жаҳонда миллий-этник муносабатлар мураккаблашиб, энг илғор давлатларда ҳам оз сонли миллат вакилларини камситиш, хўрлаш ва сиқиб чиқариш ҳолатлари кузатилаётган бир пайтда, шукурки, Ўзбекистонда турли миллат ва элат вакиллари аҳил яшамоқда. Кўзга тўтиё қилса арзийдиган бундай дўстона муҳитни асраб-авайлашга ҳар биримиз масъулмиз. Албатта, халқ анойи эмас, ҳамма нарсага лаққа ишонавермайди, машъал тутган ҳар қандай одамнинг ортидан чароғбон деб эргашиб кетавермайди. Аммо айрим оммавий ахборот воситалари қилдек айбни филдек қилиб кўрсатишга уринаётгани, зўр бериб миллий ихтилофлар чиқаришга ҳаракат қилаётганига хотиржам қараб турмаслик керак. Бугун одамзоднинг тафаккури тўлишиб, ҳатто коинотни тадқиқ этмоқда. Инсонларни ирқи, миллати ва эътиқодига кўра тоифага ажратиш илғор фикрли XXI аср кишисига ярашмайди. Дунёни қонга ботирган Гитлер, Муссолини каби миллатчи мустабидлар тарихда қолди. XXI аср – соғлом фикрлар, илғор ғоялар ва эзгу амаллар асри! Бир пайтлар улуғ ёзувчи Фёдор Достоевский “Дунёни гўзаллик қутқаради” деган эди. Бугун забардаст романнависнинг фикрини андак ривожлантириб, “Дунёни соғлом фикр ва бағрикенглик қутқаради” дейиш мумкин. Буюк мутафаккир Алишер Навоий ўлмас шоҳбайтларидан бирида шундай деганди: Олам аҳли билингизким, иш эмас душманлиғ, Ёр ўлунг бир-бирингизгаки, эрур ёрлиғ иш. Ҳазрат Навоий юз карра ҳақ! Дунёнинг турли минтақаларида жазавага тушиб миллатчилик шиорларини кўтариб чиқаётган, барча инсонлар Одам Ато наслидан эканини унутиб, қўлини қонга ботираётган “замона қаҳрамонлари” ҳам буни билса эди!.. Камол САЛИМОВ\nЯнги йил оқшомига таклиф этамиз “Vatandosh” Ўзбек — Америка жамияти барча ҳамюртларимизни шу йилнинг 27 декабрь куни бўлиб ўтадиган янги йил оқшомига таклиф қилади. Байрам тадбиримизда қатнашиш учун чипта нархи 90 доллар. Билетни сайтимиздан харид қилишингиз мумкин.\nЯнги йил байрами оқшоми Chinar Restaurant, 2775 Coney Island land Ave, Brooklyn, NY манзилида бўлиб ўтади. Чипта буюртмаси учун Бруклинда 212-372-3050 ёки Квинсда 718-8303335 орқали мурожаат қилишингиз мумкин.\n“Google” энди роботлар ясамоқчими? “Google” муҳандислик ва роботлар дизайни билан шуғулланувчи “Boston Dynamics” номли компанияни сотиб олди. “Boston Dynamics” фирмаси “Катта ит”, “Ёввойи мушук” “Уй одами” каби роботларни ишлаб чиқаргани билан машҳур. Шу пайтгача компания Пентагон томонидан молияланган лойиҳалар устида ишлаган. “Google” компанияни қанчага сотиб олгани ҳозирча маълум эмас. Роботлар билан боғлиқ тадқиқотлар интернет компаниясига нима учун керак бўлиши мумкин? Кузатувчилар фикрига кўра, компания “Boston Dynamics” тажрибасидан ўзини-ўзи бошқарувчи машиналар лойиҳасини такомиллаштиришда, шунингдек, хариталарни чизишда инсон юриши қийин бўлган ҳудудларга роботлар миссиясини жўнатишда фойдаланиши мумкин.\n“Sprint” ва “T-Mobile” бирлашиши мумкин Маълумотларга кўра, АҚШнинг “Sprint” ва “T-Mobile” мобиль алоқа компаниялари бирлашиш ҳақида музокара олиб бормоқда. “The Wall Street Journal” нашрининг хабар беришича, ҳозир томонлар қўшилишнинг ҳуқуқий тартиб-қоидаларини ўрганмоқда. “Sprint” ва “T-Mobile” АҚШ коммуникация бозоридаги учинчи ва тўртинчи энг катта компаиниялар ҳисобланади. Биргаликда уларнинг жами мижозлари сони 53 млн.га тенг. Биринчи ўриндаги “AT&T” 110 млн., иккинчи ўринни банд этган “Verizon” компанияси эса 120 млн. абонентга хизмат кўрсатади. 2011 йил “AT&T” компанияси “T-Mobile”ни сотиб олишга уринган эди. 39 млрд. долларлик савдо, алоқа бозорида монополия вужудга келтиради деб топилгани боис Адлия вазирлиги томонидан бекор қилинган эди.\nХитой ойга машина олиб чиқди Хитой ой юзасини тадқиқ этиш учун самога махсус техника олиб чиқди. Бу билан у ойга техника қўндирган дунёнинг учинчи давлатига айланди. “Жейд қуёни” дея номланган қурилма ой устида бир неча ой бўлиши кутилмоқда. Уни фазога олиб чиққан кема эса Ер ва унинг атрофидаги жисмларни ўрганади. Ойга сўнгги бор 1976 йилда чиқилган. Ўшандан бери Ернинг йўлдошида жиддий тадқиқот олиб борилмаган эди. Шунинг учун “Жейд қуёни” фазо тадқиқотчиларини янги илмий далиллар билан таъминлаши кутиляпти.\n“iPhone 6“ қачон чиқади?\n“Apple” компаниясининг “iPhone”ларни ишлаб чиқариш тарихига назар ташлайдиган бўлсак, янги асосий тур тақдимотидан олдин орада “S” моделлари намойиш этилади. Сентябрь ойида “iPhone 5S” чиқарилганини ҳисобга олсак, “iPhone 6”нинг 2014 йил эълон қилиниши ҳақиқатга анча яқин. Айрим кузатувчилар фикрича, “iPhone 6” 2014 йилнинг бошида сотувга чиқиши мумкин. Янги моделда қандай ўзгаришар бўлиши кутиляпти? Телефон турлари кенгаяди Айрим тахминларга кўра, “iPhone 6” уч хил нусхада бўлиши мумкин. Улар “iPhone 6 Mini”, “iPhone 6” ҳамда “iPhone 6 XL” (iPhone 5C га ўхшаш нусха) деб номланади. Операцион система Телефоннинг операцион системаси “iOS 8”да бўлиши кутиляпти. Хотира “iPad” хотираси аллақачон 128 гигабайтга чиқарилди. Қачон “iPhone” учун ҳам ана шундай ички хотира ўрнатилади? “iPhone 6”да шу саволга ижобий жавоб топилиши эҳтимоли юқори. Экран ва катталик Экран ретина қопламали ва 1080 пиксел тиниқликда бўлади. Шунингдек, телефон ҳажми ҳам икки хил катталикда бўлиши кутиляпти. Камера “Apple” шу пайтгача камера сенсорларини “Sony”дан сотиб олган. “iPhone 6”га кам жой эгаллайдиган 13 мегапикселли янги сенсорлар ўрнатилади. Кўз ҳаракатини илғаш Сўнгги пайтларда одамнинг кўз ҳаракатига қараб жавоб қайтарадиган технология устида тадқиқотлар кучайтирилган. Бу жараёндан “Apple” ҳам четда қолмоқчи эмас. “iPhone6”га ана шундай мосламанинг ўрнатилиши тахмин қилиняпти. Симсиз зарядлаш Телефонларнинг симсиз ток олиши ҳам энди кириб келаётган янгиликлардан. “Apple”нинг янги телефонида шу хусусият бўлиши мумкин. Маълумотларга кўра, “Apple”нинг симсиз электр токи узатадиган мосламаси бир пайтнинг ўзида бир нечта қурилмани зарядлаши мумкин. «Vatandosh»\n"Нега совуқда СССРни эслаб ўтиришимиз керак?"\nНавоий вилояти Кармана тумани Уйрот қ/ф/й Янгиобод маҳалласи Яндашобод кўчасида 4 йилдан бери ҳар қиш фаслида муаммо бўлади. Ёнидаги кўчаларнинг гази баланд, аммо бу кўча одамлари совуқдан қақшайди. Мен ҳам шу кўчада истиқомат қиламан. Шу ерда туғилганимдан афсусланаман ҳаттоки, сизлар балки буни тушунмассиз ҳам! Тассаввур қилинг, қиш фасли, ҳамма битта хонага йиғилади, чунки бошқа хоналарда сув музлайди-да. Ёш болалар кечаси совуқдан шомоллайди, мактаб ёшидаги болалар учун дарс тайёрлашга шароит нолга тенг. Қариялар чарчаб ҳолсизланиб қоладилар, болаларнинг тўполони ундан ошади. Сизлар ҳаётингизнинг бир кунини шунақа тасаввур қила оласизми? Баъзида газ баланд қилинади, бунда юқоридан баланд қилинган бўлади, лекин хиёл ўтмай паст қилдиришга буйруқ олиниб, дарров ўша буйруқ бажарилади. Биз бир неча марта Тошкентга хат ёздик, аммо Кармана газ идорасидаги ходимлар бизга ҳеч нима қилиб беришгани йўқ. Навоий вилояти фуқароларининг қаери кам? Нега биз совуқда СССРни эслаб ўтиришимиз керак? Кармана энг завод фабрикалар билан тўлиб тошган туман ҳисобланади Ўзбекистонда. Халқ ойлик олишидан аввал газнинг пулини тўлаб қўйиши табиий. Демак, ҳеч қандай муаммоимиз йўқ бизларнинг. Камомад бор, бу аҳолининг қарзи эмас, бу ғойиб бўлган (ташкилотларга яширинча сотилган) газлар. Нега 4-5 киши семириши учун бизнинг умримиз қисқариб, ҳар йил касалчиликдан бошимиз чиқмаслиги керак? Нимжон бўлиб қолган аҳолидан ҳатто ёзда ҳам касал аримаяпти. Нега бизнинг умримизни улар яшайди? Шунча йил қийинчилик кўрганимиз учун ким жавоб беради? Раҳимжон ТУРДИЕВ, Навоий вилояти\nЖамиятнинг барқарор ривожланиши муқобил энергия манбаларига эҳтиёжнинг ортишини вужудга келтиради. Муқобил энергия манбаларини излаб топиш зарурияти замона олимларининг патагига тушган қурт бўлмоқда. Омилкор халқимиз эса минг йиллар илгари муқобил ёнувчини кашф этиб бўлган ва хўжаликда уни мунтазам қўллаб келмоқда... Ассалому алайкум. Бугунги сонимизда ТТТ – таппи тайёрлаш технологияси ҳақида маълумот берамиз. Таппи бу ҳозирда халқ орасида кенг тарқалган ёнувчан маҳсулот бўлиб, асосан, мол ва қўй дефекацияси натижасида ҳосил бўлган массадан қўл меҳнати билан тайёрланади. Ўзи жуда яхши нарса, қишда жоннинг\nўтирмадик. Айрим иш қуроллари бўлиши лозим. Қурилиш ашёлари сотувчисидан резина қўлқопни сўрайсиз. - Уч ярим минг (1.75$) , намни ўтказмайди,- дейди сотувчи. Пулни тўлаётиб, аста, “таппи қилиш учун”, деб қўясиз. - Биламан, ака, ҳамма таппи қилиш учун олади. Сизни таппи қилмасангиз керак, деб ўйлаб бошидаёқ айтмагандим, - дейди сотувчи. Таппи ясаш учун уйга олға! Ҳарҳолда, кетмон ва катта курак уйингизда топилишига ишончимиз комилроқ. Қишда 2 тоннадан арзон нархда кўмир олиш ҳуқуқингиз бор. Югурибелиб, турнақатор, метангазқатор на-\nсоатгача иссиқни сақлайди. Агар гўнг ҳаддан ташқари ифлос бўлса (тавба, тозаси ҳам бўларканми ) , яъни хашаклар ва чўплар аралашган бўлса, унда узунчоқ, ўтинсимон қилиб ясаш мақбулдир. Бунда чўпаклар бир даста ҳолида таппининг ичида унинг “скелети”ни ташкил қилиб, синиб кетишдан сақлайди. Бадиий безак учун тайёр маҳсулотнинг юзига кулган, тиржайган, ғамгин смайликларни тушириш тавсия қилинади. Таппи асосан очиқ ҳавода қуритилади. Духовка ва «ASEL» печларида қуритиш тавсия этилмайди. Таппи арра тўпони (опилка) ёки шоли қипиғи тўшалган, қуёш ва шамолга ўнг бўлган жойда қуритилиши мақсадга мувофиқдир. Эсда ту-\nТАППИ ТАЙЁРЛАШ ТЕХНОЛОГИЯСИ (Ҳангома)\nроҳати.. , ҳа, майли чалғимайлик, аввало таппи ясаш учун ўзингизда чорва бўлиши лозим. Айрим ҳолларда баъзилар яқин қўшнилариникидан хомашё олиб чиқиб тайёрлашади, лекин бу унчалик мақсадга мувофиқ эмасдир, сабаби, бу кетишда у ҳам қачондир хомашёни бермай қўйиши хавфи бор. Буни ўзингиз биласиз, биз эса фақат тапписи учунмол боқаётганлар борлигини ҳам биламиз. Гўнгнинг таснифини қиламиз. Қўйнинг гўнги қўтонда қат-қат бўлиб тахланади, жуда бебарака, уни палахса-палахса қилиб кўчириб олиб қуритиб ёқаверасиз, аммо унга турли бадиий кўриниш бера олмайсиз – синиб кетади. Молнинг гўнги эса, эҳ, бу қандай яхши нарса! Мол фақатгина қуруқ нарсалар билан озиқланса, гўнги қаттиқ ва мерч бўлади. Сал қуриб қолган бўлса, сув аралаштириб ийлаш мумкин. Пластилин ҳолига келтирилиб таппи ясаш тавсия этилади. Агар мол фақат кўк ўт ё атала истеъмол қилса, унинг гўнги таппи учун жуда мувофиқдир. У ҳолвайтар даражасида суюқ бўлади, табиийки қуюқлаштириш учун кузда сотиб олган кўмирингизнинг хокасини ёки арра тўпонини (опилка) аралаштирасиз. Агар иккови ҳам бўлмаса, 3-4 кун кутсангиз, таркибидаги сув компонентлари ҳаво ва ерга сингиб қуюқлашиб қолади. Таппи учун энг олий сифатли гўнг – бу спирт заводининг аталасини (барда) ичган мол гўнгидир. Спирт сўзининг ўзи сизга мазмунни англатган бўлса, таркибига тўхталиб\nвбатларда ҳормай-толмай сотиб олган бўлсангиз – бу катта бойликдир. Чунки ўша кўмирнинг ярми тош бўлса ҳам, қолган ярми қип-қизил хока, яъни кўмир кукуни ҳисобланади. Баъзида орасидан бир-иккита ёнадиганлари ҳам чиқиб қолади. Каравотнинг симтўридан ўтказилган кўмир кукуни таппи билан жуда “гаплашади”. Кўмир аралаштирилган таппи қишда ўрик ўтин билан беллашади. Кўмир қўшилган таппи қишда олтиндан қиммат! Таппининг хилма хил турлари мавжуддир. Катта пиёладай ғумбак кўринишида ясаш кенг тарқалган. Бунинг афзаллиги ясаш осон, гувала сингари юмалатасиз – тайёр. Оғзи тор печкаларга мос келади. Аста-секин ёниб иссиқликни узоқроқ сақлаб туради. Агар тандирга ёқмоқчи бўлсангиз, унда елпиштовоқдек катта таппи ясашни маслаҳат берамиз. Чунки у патир сингари юпқа ва алангаланувчан бўлади. Офтобда тез ва яхши қурийди. Таппининг яна бир кенг тарқалган тури тарелкадай ҳажмда, зуваласимон, ялпоқ кўринишда бўлади. Бу хил таппи ҳам печкада яхши ёнади ва 2-3\nтиш лозимки, тўшамасиз ерда қуритилган таппига тупроқ ёпишиб қолиши хавфи бор. Шунинг учун баъзи таъби нозиклар озодаликни сақлаш учун (яна бир тавба, ифлос ахлат озода бўлганини биринчи эшитишим) целлофаннинг устида қуритишади. Лекин бунда таппи секин қурийди. Тез-тез ағдариб шамоллатиб туриш керак, акс ҳолда пўпанак босиб кўкариб кетади. Таппи ёнганда, баъзилари ўзидан ёқимсиз ҳид чиқаради. Шуниси қизиқки, баъзи тажрибали таппишунос мутахассисларнинг фикрича, умуман ҳид чиқармайди. Агар қўлқопсиз ҳолда таппи ясасангиз (шунақалар ҳам бор) унда иш пайтида сигарет чекиш ва нос каппалаш, бошда жойлашган бирор аъзони қашлаш, бурун ва тишни кавлаш, овқатланиш қатъиян ман этилади. Гўнг димоқни ёргудай сассиқ бўлади, лекин қуриганда ҳиди қолмайди. Ёш оилалар таппи ясаб бўлгач, Palmolive, Dove, Duru, Fax, Camay, Savay совунлари билан қўлни ювиб, салфетка билан артишлари лозим, ўрта яшарлар ўзлари билишади. Келгуси учрашувларимизда электрни иқтисод қилиш учун монтаж ва счетчикни ўзгартириш бўйича маслаҳатлар берамиз. Барчага хонадони қишда ҳамиша иссиқ бўлишини тилаб таппишунослик бўйича умидли тадқиқотчи, нефтгаз қидириш бўйича мутахассис\nШукуржон ИСЛОМОВ, Фарғона вилояти\n“Vatandosh”га обуна бўлинг! Газетамиз ҳар ой хонадонингиз меҳмони бўлсин. Обуна бўлиш йўллари: Сайт орқали: www.vatandosh.uz/obuna\n*Обуна дунёнинг барча давлатлари учун очиқ.\nЎзбекистон Тожикистон билан ўйнамайди\nЎзбекистон миллий терма жамоаси 2014 йил 5 март куни Осиё Кубоги-2015 саралаш баҳслари доирасида сўнгги – БАА термасига қарши ўйинни ўтказади. Бир қатор оммавий ахборо воситаларида БАА миллий терма жамоасига қарши Осиё Кубоги-2015 саралаш учрашуви арафасида, 1 март куни Тожикистон миллий терма жамоасига қарши ўртоқлик учрашуви ўтказилиши ҳақида хабарлар тарқатилди. ЎФФ Терма жамоалар марказининг маълум қилишича, Ўзбекистон миллий терма жамоаси 2014 йил 1 март куни Тожикистон миллий терма жамоасига қарши ўртоқлик учрашуви ўтказиши ҳақидаги хабарлар асосга эга эмас. ЎФФ Терма жамоалар марказининг қўшимча қилишича, БААга қарши ўйин арафасида миллий терма жамоа учун ўртоқлик ўйини ташкил этиш учун ишлар олиб борилмоқда ва, рақиб жамоа номи аниқ бўлиши билан, бу ҳақда расмий ахборот берилади.\nҳимоядаги ўйинларидан кўзинг қувнайди, ҳужумга ўтс борми – эй, рақиб, эҳтиёт бўл! «Ростов»га қарши ўйинда (6-тур, 5:0) тўртта голга ҳаммуаллифлик қилганини (!) эса эсдан чиқариб бўлмайди. Бундай ҳимоячилар тўп сураётган чемпионат ўзини бахтли санаса бўлади», - дейилади «СЭ» мақоласида. Аввалроқ, русийзабон футбол мухлисларининг интернетдаги энг катта ҳамжамияти ҳисобланган Sports.ru портали Виталий Денисовни Россия чемпионати биринчи ярмининг 12 қаҳрамони қаторига киритган эди. «Янги мавсумда Денисов «Локомотив» билан бирга олдинга катта қадам ташлади ва, ҳимоядаги ўйинини кучайтириб, шунчаки кучли югурувчи бўлишни тўхтатди. «Зенит»га қарши баҳордаги ўйинда йўл қўйилган хатоларни энди Денисов қилмаяпти, олдинги чизиқдаги ҳаракатлари эса борган сари жозибали кўриниш олмоқда», - дейилади Sports.ru хабарида. Виталий Денисов Россия Премьер-лигаси 2013/2014 йилги мавсуми биринчи ярмида жамоа сафида 13 ўйинда майдонга тушиб, 1та гол урган, шунингдек, жамоасининг 5та голига ҳаммуаллифлик қилган. 26 ёшли Виталий Денисов 2006 йили, Бангладешга қарши Осиё Кубоги-2007 ўйини билан (5:0), Ўзбекистон миллий терма жамоаси сафида дебют қилган. Ўз вақтида Ўзбекистон олимпия терма жамоасига ҳам сардорлик қилган ҳимоячи шу кунгача миллий терма либосида 45 учрашувда майдонга тушиб, битта гол урган.\nолинган, бироқ Ҳамдўстлик Кубоги-2014 билан бир вақтда Уммонда U-22 Осиё чемпионати баҳслари ўтказилаётгани сабаб, ушбу таклиф ўрганиб чиқилиши маълум қилинган эди. Бироқ Россиядаги мусобақага терма жамоаларни жўнатмаслик қарор қилинди. Эслатиб ўтамиз, Уммонда бўлиб ўтадиган U-22 Осиё Чемпионати баҳсларида бош мураббий Шуҳрат Мақсудов қўл остидаги, 1993 йилда туғилган футболчилардан иборат Ўзбекистон ёшлар терма жамоаси иштирок этади.\nТерма жамоалар мураббийлари номи аниқ бўлди\nЎзбекистон Футбол Федерацияси 132 млрд. сўм даромад қилди\n10 декабрь куни ЎФФ анжуманлар залида Ҳисобот-сайлов конференцияси бўлиб ўтди. Кон-\nВиталий Денисов Россия чемпионатининг энг яхшиларидан\nЎзбекистон миллий терма жамоаси ҳимоячиси\nВиталий Денисов Россиянинг етакчи спорт нашрлари томонидан мамлакат Премьер-лигасининг биринчи давраси энг яхши ўйинчиларидан бири сифатида эътироф этилмоқда. Россиянинг «Спорт-Экспресс» газетаси танловига кўра, Ўзбекистон миллий терма жамоаси ва Москванинг «Локомотив» клуби ҳимоячиси Виталий Денисов Премьер-лига биринчи даврасининг энг яхши ҳимоячиси деб топилди. «СЭ» Премьер-лиганинг ҳар ўйинидан сўнг футболчиларга қўйиладиган баҳоларни умумлаштириб, чемпионатнинг энг яхши ўйинчиларини аниқлаган. Унга кўра, 5,96 балл тўплаган Виталий Денисов Россия чемпионатининг энг яхши ўйинчисига айланган. Ўзбекистонлик футболчи «Локомотив»нинг бошқа бир вакили – Роман Шишкин (5,93 балл), «Зенит» ҳимоячиси Игорь Смольников (5,85), «Локомотив»нинг хорватиялик ҳимоячиси Ведран Чорлука (5,83) ва ЦСКА етакчиларидан бири Сергей Игнашевич (5,82)ни ортда қолдирди. «Денисов – «Локомотив» ҳимоя тўртлигининг муҳим бўғини. Ўзбекистонлик легионер – ҳақиқий меҳнаткаш, чарчадим демай ўзининг чап қаноти бўйлаб тинмай ҳаракат қилади. Асосий иши –\nференцияда бешта масала – ЎФФнинг 2006-2013 йилларда амалга оширган ишлари ҳисоботи, ЎФФ президенти сайловлари, ЎФФ вице-президентлиги учун сайловлар, ЎФФ Ижроия қўмитаси учун сайловлар ва бошқа масалалар кўриб чиқилди. Конференцияда Мираброр Усмонов ЎФФ президенти сифатида қайта сайланди. ЎФФ томонидан 2006-2013 йилларда амалга оширилган ишлар юзасидан ҳисобот берган Мираброр Усмонов шуни қайд эттики, ўтган саккиз йил давомида мамлакат раҳбарияти томонидан футболни ривожлантириш мақсадида 20га яқин ҳужжатлар қабул қилинган; Ўзбекистонда футболни ривожланитириш, оммавий футболни тарғиб қилиш, терма жамоаларни таъминлаш, мураббий ва ҳакамлар малакасини ошириш учун семинарлар ташкил этиш ва бошқалар учун ўтган давр мобайнида 132 миллиард сўм даромад, 120 миллиард сўм харажат қилинган.\nЎзбекистон Ҳамдўстлик Кубоги2014да иштирок этмайди\n2014 йилнинг январь-февраль ойларида Россиянинг Санкт-Петербург шаҳрида ташкил этиладиган Ҳамдўстлик Кубоги-2014 баҳсларида Ўзбекистон вакиллари иштирок этмайди. ЎФФ Терма жамоалар марказининг маълум қилишича, мусобақа ташкилотчилари таклиф билан чиқишган. Таклиф мамнуният билан кутиб\nЎзбекистон Футбол Федерацияси Президенти Мираброр Усмонов мамлакат футзал, ўсмирлар, U-19 ва U-20 ёшлар ҳамда миллий терма жамоа мураббийларини тасдиқлади. Ўзбекистон миллий терма жамоаси бош мураббийи Миржалол Қосимов билан амалдаги шартнома узайтирилди. Мутахассис 2014 йил давомида миллий терма жамоани Австралияда бўлиб ўтадиган Осиё Кубоги-2015 финал босқичи учрашувларига тайёрлайди. Бундан ташқари, турли ёш тоифасидаги терма жамоалар мураббийлари ҳам тасдиқланди. Жумладан, 1998 йилда туғилган футболчилардан иборат Ўзбекистон ўсмирлар терма жамоаси бош мураббийи Темур Олимхўжаев ва 1995 йилда туғилган футболчилардан иборат Ўзбекистон ёшлар терма жамоаси бош мураббийи Алексей Евстафеев ўз ишини давом эттиради. Ҳар иккала мутахассис 2013 йил кузида бўлиб ўтган саралаш баҳсларида муваффақиятли иштирок этиб, 2014 йилги Осиё чемпионатлари финал босқич йўлланмасини қўлга киритган. Олимхўжаев ўз шогирдларини Таиландда бўлиб ўтадиган ўсмирлар ўртасидаги қитъа биринчилигига тайёрласа, Евстафеев Мьянмада ташкил этиладиган ёшлар ўртасидаги Осиё чемпионати финал босқичига тайёргарлик кўради. 2014 йилнинг январь ойида Уммонда ташкил этиладиган U-22 Осиё чемпионатида 1993 йилда туғилган футболчилардан иборат ва бош мураббий Шуҳрат Мақсудов қўл остидаги Ўзбекистон ёшлар терма жамоаси йўл олади. Шунингдек, 2014 йил Вьетнамда бўлиб ўтадиган футзал бўйича Осиё чемпионати баҳсларига Ўзбекистон футзал терма жамоасини Баҳодир Аҳмедов тайёрлайди.\nБАЙРАМ КЕЧАСИДА КЎРИШГУНЧА!\n№32 2013 йил декабрь


Акс ҳолда, «Ўзбекконцерт» ва «BRAVO MUSIC» МЧЖ («Миллион») гуруҳи ижодий жамоаси ўртасида тузилган лицензия шартномаси бекор қилинади.\n«Миллион»ни тарк этганлар «Milliy аrt» жамоасини тузишди. Улар белдан пастга тушмоқчи эмас (видео)\n«Миллион» гуруҳининг собиқ аъзоси Отабек Мирзахолов журналист Феруз Муҳаммадга берган интервьюси чоғида гуруҳдан нега чиқиб кетгани ҳақида сўзлаб берди. Шунингдек, собиқ «миллиончилар» билан тузилган янги — «Milliy art» гуруҳи режалари ҳақида ҳам фикр билдирди.\nКўпчилик журналистларга эътироз билдиради. «Нега фақат «Миллион» ва «Дизайн»ни танқид қиласизлар? Мирза, Шукур, Вали, Обид, мана «Ҳандалак» қўшилди, улар ҳам бачканалик қилади, оилавий кўриб бўлмайди-ку», — дейишади.


Али Ҳамроев: Ўзбекистонда кинематографияни ривожлантириш учун «таниш билишчилик», «қариндошлик» ва бошқа одатлардан воз кечиш керак\nТОШКEНТ, 3 март. /«Дунё» АА/. Бугун Италияда истиқомат қилаётган таниқли ўзбек кинорежиссёри Али Ҳамроев «Дунё» ахборот агентлигига берган интервьюсида Ўзбекистон кинематографиясининг ривожлантириш истиқболлари тўғрисидаги фикр-мулоҳазалари билан ўртоқлашди, қатор саволларга жавоб берди.\n- Сўнгги йилларда ўзбек кинематографияси мураккаб даврни бошдан кечирмоқда, - деди таниқли кино устаси. - Айтишим керакки, ушбу баҳо нафақат Ўзбекистон, балки собиқ совет давлатлари ва, ҳатто, жаҳон кинематографияси учун ҳам тегишли.\nАвлодлар ўзгармоқда, ўз ишининг усталари, дурдона фильмлар яратган устоз санъаткорлар орамизда йўқ. Табиийки, уларнинг ўрнини янги мутахассислар, янги шахслар тўлдирмоқда. Янги авлод вакиллари профессионал маҳоратини намойиш этишга уринмоқда. Бироқ уларнинг айримларигина Осиё, Африка, Америка, Австралия ёки Европада яшайдиган турли миллат, турли эътиқод, турли дунёқарашга эга инсонлар бирдай қизиқиш билан томоша қиладиган фильмлар яратишга эришмоқда. Бармоқ билан санарли кинорежиссёрлар ана шундай умрбоқий киноасарлар суратга олаяпти холос. Аммо бу ҳам табиий ҳолат. Ҳозир дунёда «юқори сифатли кино учун кучларни тўплаш жараёни» бормоқда, менимча.\nАфсуски, сўнгги йилларда ўзбек киноси дунё ҳақиқатларидан ажралиб қолди. Қоғозда ҳамма нарса яхшидек туюлади, бироқ мамлакатимизда йиллар давомида деярли бирон марта йирик халқаро кинофорум ўтказилмади. Бундай анжуманлар ўтказилганда, одатда, дунёнинг турли ҳудудларидан киночилар, кино ихлосмандлари келган бўлар эди. Европа, Осиё қитъалари режиссёрлари, танқидчилари иштирокидаги кинофестивалларда ўзбекистонлик томошабин учун янги фильмлар намойиши ўтказилиши, кейин эса самимий даврада ўз таассуротлари билан бўлишиш мумкин эди-ку. Афсуски, бундай бўлмади. Биз ўз қобиғимизга ўралашиб юравердик. Агар кино саноатида кинематографлар фақат тор доирада бир-бири билан мулоқот қилса, бир-бирини мақташ билан овора бўлса дунёдаги жараёнлардан четда қолиб кетади.\nМаълумки, агар иқтисодиёт ривожланмаса ва бир жойда депсиниб қолса, жамиятда камбағаллар сони ортади. Натижада ҳаёт қийинлашади. Кино санъатида ҳам худди шундай. Кино саноати ривожланмас экан, одамлар маънавий жиҳатдан қашшоқлашади.\nБугунги кунда кўплаб ёшлар хорижий сериалларни томоша қилмоқда. Аксарият режиссёрларимиз ҳам мазмун ва моҳият жиҳатдан ушбу сериалларга ўхшаш ўзбек фильмларини суратга олмоқда. Мен уларга бошқа чет элдагиларга ўхшамайдиган, ўзбек қадриятлари ва маданиятига асосланган ижодий лойиҳалар яратишни маслаҳат берган бўлардим.\nҲозир ўзбек кинематографияси ўзгаришлар жараёнида бўлиб турибди. Бу босқичдан ҳам ўтиб олиш керак. Мамлакатимизда самарали фаолият юритаётган катта авлод вакиллари ва иқтидорли ёшлар ҳам бор. Ўзбекистон раҳбарияти ўзбек кинематографиясини модернизациялаш бўйича оқилона вазифа қўйди, деб ҳисоблайман. Давлат раҳбари мунтазам тарзда бунга чақирмоқда ва мазкур саъй-ҳаракатлар кинематография тараққиётига ижобий таъсир кўрсатмоқда. Шу сабабли соҳада яқин бир неча йил давомида ижодий ўсиш кузатилишига ишонаман.\nАгар бугун ёққан кинолойиҳалар ҳақида гапирадиган бўлсам, режиссёр Ёлқин Тўйчиев суратга олган «Фариданинг икки минг қўшиғи» фильмини атаган бўлардим. Бугун Россияда яшаб, ижод қилаётган Юсуп Розиқов яхши фильмлар яратаётганини таъкидлашни истардим. Аюб Шаҳобиддинов ҳақида ҳам шундай дейишим мумкин. Шунингдек, 25 ёшли ижодкорлар томонидан суратга олинган қатор фильмларни ҳам томоша қилдим. Хусусан, қизиқарли қисқа метражли фильмлар суратга олаётган ва эътиборга молик спектакллар саҳналаштираётган Умид Зокиров ишлари ҳам менга ёқди. Мен ёшлар профессионал даражада ўсиб бораётганига ишонаман, уларни қўллаб-қувватлаш керак.\nЎзбекистонда кинематографияни ривожлантириш учун «таниш билишчилик», «қариндошчилик» ва бошқа одатлардан воз кечиш зарур. Мен «Ўзбеккино» раҳбарияти тўғри йўл танлаганига ишонаман. Бугун кино тўғрисида қонун қабул қилиш бўйича ҳаракат қилинмоқда. «Йўл харитаси» тузилди, киноиндустрияни ривожлантиришнинг янги концепцияси таклиф қилинди.\nБугун халқаро талабларга жавоб берадиган яхши фильмлар яратиш вақти келди. Фақат ана шундай йўл билан биз нуфузли кино фестивалларида ғолиб бўлишимиз мумкин. Баъзан кичик-кичик фестиваллардаги ютуқларимиз билан фахрланиб юрамиз. Аммо кино санъатини шундай ривожлантиришимиз керакки, етакчи форумларда ўзбек киноси намуналари тан олинсин!\nЎзбекистон Президенти Шавкат Мирзиёев Тошкент халқаро кинофестивали тиклаш тўғрисидаги қарорини маълум қилди. Агар ушбу фестиваль сентябрь ойида ўтказилса, билингки, бу олдинга ташланган катта қадам бўлади. Биз яна кинематографиянинг глобал жараёнига қўшиламиз. Бу эса ўзининг самарали натижаларини намоён эта бошлайди.\nЎзбекистон Халқ шоири Муҳаммад Юсуф ҳақ...\n“Ўзбеккино” Миллий агентлиги буюртмасига биноан “Ижод студияси” томонидан “Ҳужжатли ва хр...\nЎзбекистон ва Қирғизистон музейлари ўзар...\nТошкентда Ўзбекистон Республикаси Фанлар академиясининг Темурийлар тарихи давлат музейи би...


"Ал-Қоида"нинг Бангладешдаги бўлими америкаликнинг ўлими учун жавобгарликни зиммасига олди\n17:12 / 26.04.2016\nБангладеш ҳудудида фаолият олиб борувчи "Ансор ал-Ислом" террористик гуруҳи АҚШ Халқаро тараққиёт агентлиги (USAID) ходими, АҚШнинг Бангладеш пойтахти Дакка шаҳридаги элчихонасида ишлаб келган Зулҳаз Мэннаннинг ўлими учун жавобгарликни ўз зиммасига олган. Бу ҳақда АҚШдаги нодавлат ташкилоти бўлмиш SITE маълум қилган.\nМаълум қилинишича, бу гуруҳ "Ал-Қоида" билан алоқадор ҳисобланади.\nБундан олдинроқ, Оқ уй ҳузуридаги Миллий хавфсизлик кенгашининг расмий вакили Нед Прайс 25 апрель куни Даккада экстремистлар томонидан ўлдирилган америкалик АҚШ элчихонаси вакили экани ҳақидаги маълумотни тасдиқлаганди.\nБангладеш полицияси диний экстремистлар 25 апрель куни Даккадаги Мэннан яшайдиган уйга хат ташувчи сифатида ниқобланиб, қуролланган ҳолда бостириб киргани ҳамда уй эгаси ва унинг ёнида бўлганларга ҳужум қилиб, 2 кишини сўйиб ташлашгани ҳақида хабар қилганди. Уйдагилардан яна бири жароҳатланган. Мэннан билан бирга мамлакатдаги жинсий озчилик манфаатларини ёқловчи нашр муҳаррири ўлдирилган.


АЖИН ВА ТИРИШЛАР ҚАЕРДАН ПАЙДО БЎЛАДИ ВА УЛАРДАН ҚАНДАЙ ҚУТУЛИШ МУМКИН.\nАжинлар – норма хисобланадими?\nХа ажинлар соғлом тери учун одатий хол хисобланади. Вақт ўтиши билан тери эластиклиги ва пишиқлиги камайиб, терида бурма ва эгатчалар пайдо бўлади. Хатто чақалоқларда хам қўл-оёқларини букиб очадиган бўғимлари сохасида бурмаларни кўриш мумкнин.\nАжинлар қаердан пайдо бўлади?\nАжин ва тиришлар бирданига ва тезлик билан пайдо бўлмайди. Уларни қаерларда пайдо бўлишини олдиндан айтиш мумкин:\n• Мускуллар энг кўп қисқарадиган жойларда. Масалан кўп куладиган ва қовоғини соладиган одамларда кўз атрофида ва пешонасида.\n• Қуёш нури кўп тушадиган жойларда. Ультрабинафша нурлар ажин ва тиришларга олиб келади.\n• Терини юпқа жойларида. У ерларда тери коллагенни осон йўқотади.\nАжинлар пайдо бўлишига нима таъсир этади?\n1. Инсон ёши.\n2. Ультрабинафша нурлар.\nАжинларни қачон даволаш керак?\nАжин ва тиришлар инсон саломатлигига ёмон таъсир этмайди, балки эстетик ноқулайлик туғдиради холос. Шу сабабли уларни даволаш инсон ўз қиёфасини гўзал кўринишини истаганда ва иқтисодий томондан етарли бўлганда бошланади. Ажинлар тез орада модага кирмаслигини хисобга олсак профилактика билан шуғулланиш осонроқ хисобланади.\nАжинлардан қандай қутулиш мумкин?\nАжинларни даволаш – косметик муолажалардан иборат. Гап жаррохлик устида кетганда хам, бу хаётий кўрсатмалар асосида бўлмайди. Бундай муолажалар пациентнинг холатини кескин ўзгартирмайди, ўзини яхши хис қилишини эса таъминлайди. Айтиб ўтиш керак, саломатлик – нафақат жисмоний, балки рухий барқарорлик хамдир. Рухиятга эса инсоннинг ойнадаги акси катта таъсир ўтказади.\nАжинларни йўқотувчи косметологик муолажаларни қуйидагича гурухлаш мумкин:\n1. Юзнинг юза мускулларини параличи. Бу ботокс ва шу каби инъекциялар хисобланади. Табиатда кучли бактерия – ботулик клостридий мавжуд бўлиб, унинг токсини (захри) мускулларда паралич чақиради. Масалан, ботулизм билан зарарланган консерваларни истеъмол қилинганда нафас мускуллари параличи хисобига ўлим хавфи кузатилади. Бактериялар захрининг бу эффекти ажинларни йўқотишда қўлланилади. Жумладан ботулотоксин махсус шароитларда тозаланиб, кучсизлантирилади ва юзнинг мускулларига укол ёрдамида юборилади. Натижада мускуллар харакати таъсирида пайдо бўлган ажинлар йўқолади. Инъекциялар 2-3 ойгача таъсир этади.\n2. Чуқурларни тўлдириш. Ажинларнинг чуқур қаватларига юбориш мумкин бўлган бир қатор препаратлар мавжуд. Масалан гиалурон кислотасидан ажинларни йўқотиш, лабларни чўччайтириш, юз шаклини коррекция қилиш учун фойдаланилади.\n3. Инвазив-деструктив муолажалар ёки тиббий воситалар ёрдамида коллагенларга ўзгартириш киритиш. Тери коллагени сифатини яхшилайдиган муолажалар хам мавжуд. Масалан: лазер, химик пиллинг, дермабразия орқали тери ўлган хужайралардан тозаланади ва кўпроқ коллаген ишлаб чиқариш учун фибробластлар стимулланади. Бу максадда ультразвук ва паст частотали қурилмалардан хам фойдаланиш мумкин.\n4. Ортиқча терини хирургик йўл билан олиб ташлаш. Бу муолажа пластик жаррохлик туркумига кириб, наркоз остида амалга оширилади. Натижа эса жаррохнинг малакасига боғлиқ бўлади ва яхши тассурот қолдиради.\nАжинлар камроқ бўлиши учун нима қилиш керак?\nАжинларни олдини олишнинг усуллари кўп эмас:\n1. Мимик мускулларни толиқтирмаслик: камроқ кулиш ва камроқ хўмрайиш.\n2. Терига зарарли таъсирларни камайтириш: чекиш ва ультрабинафша нурлардан қочиш.\n3. D витаминини тўлдириш мақсадида қуёш таъсирига қарши крем ёрдамида қуёш нурида енгил загар олиш + ёғли балиқ истеъмол қилиш.\nИюн 22, 2018 2099 4 Рукн МУТАХАССИС МАСЛАХАТИ\nИюн 13, 2018 1696


Honor 70 смартфонининг биринчи расмий тизери эълон қилинди - Terabayt.Uz\nHonor 70 смартфонлари сотувга чиқишга тайёр. Honor компаниясининг Weibo ижтимоий тармоғидаги расмий саҳифасида қурилманинг тизер видеоси эълон қилди.\nБиринчи тизер муҳим, чунки бу Honor 70 аллақачон ишлаб чиқарилаётганини ва дўкон пештахталарида ўз ўрнини эгаллашга тайёрлигини билдиради. Демак, премьера тез орада бўлиб ўтади.\nМиш-мишларга кўра, қурилма шу ой охиригача расман тақдим этилиши керак. Дастлабки маълумотларга кўра, серияда учта модель бўлади: базавий Honor 70, шунингдек, Honor 70 Pro ва Honor 70 Pro+.\nHonor 70 моделига Qualcomm Snapdragon 7 Gen1 чипи, 120 гертс частотали Full HD+ OLED дисплей, 108, 8 ва 2 МП сенсорли камералар, 66 Вт тез зарядлашни қўллаб-қувватлайдиган 4,800 мАс сиғимли аккумулятор ўрнатилади.\nHonor 70 Pro модели эса MediaTek Dimensity 8100 чипи, 2600 х 1200 пикселли OLED дисплей, 50 (Sony IMX766), 50 ва 8 МП сенсорли камералар, шунингдек, иккита олд камерага эга бўлиши кутилмоқда.\nСериянинг юқори қисмида 2800 х 1200 пикселли OLED дисплей, 50 (Sony IMX800 ёки IMX766), 50, 12 МП (телефото линзали) камералар ва 4,600 мАс сиғимли аккумулятор билан жиҳозланган Honor 70 Pro+ жойлашади. У 100 ватт тезкор қувватлаш технологиясини қўллаб-қувватлайди.


Обама афғон масаласида якуний қарорга келмаган\n18 октябр 2021, Тошкент вақти: 15:10\nОбама бу ҳақда АҚШ генералининг Афғонистон борасидаги хавотирлари акс этган ҳисоботи жамоатчиликка ошкор бўлиши ортидан таъкидлади.\nАҚШ генерали Стэнли МакКристалнинг Афғонистонга қўшимча кучлар юборилмаса, АҚШ у ерда мағлубиятга учраши мумкинлиги борасидаги хавотирлари 30 август куни Мудофаа вазири Роберт Гейтсга тақдим этилган ва кейинчалик Вашингтон Пост газетаси қўлига тушган махсус ҳисоботда акс этган.\nГенерал фикрига кўра, Афғонистондаги асосий муаммо ресурсларнинг етишмаслигидир. Агар АҚШ муаммони ҳал қилмаса, можаро чўзилиб кетиши мумкин.\nГенерал МакКристал яқин ҳафталарда Афғонистонга қўшимча куч юборишни сўраб Оқ уй маъмуриятига мурожаат этиши кутилаяпти.\n2009 йил майидан буён Афғонистонга қўшимча 30 минг ҳарбий юборилди. Жорий йил охирига қадар Америка ҳарбийлари сони 68 мингга етказилиши режалаштирилган.


«Эски жува» бозорида нима жанжал бўлди? Пойтахт ИИББ аниқлик киритди (видео) - 5 Марта 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Март » 5 » «Эски жува» бозорида нима жанжал бўлди? Пойтахт ИИББ аниқлик киритди (видео)\n«Эски жува» бозорида нима жанжал бўлди? Пойтахт ИИББ аниқлик киритди (видео)\nИжтимоий тармоқларда Тошкентнинг «Эски жува» бозорида аёллар ўртасидаги жанжал акс этган видео тарқалди.\nМазкур ҳолатга Тошкент шаҳар ИИББ аниқлик киритди.\nМаълум бўлишичА, 23 февраль куни Шайхонтоҳур тумани ИИО ФМБга 39 ёшли Зулфия К. ариза билан мурожаат қилиб, у билан жанжаллашиб ҳақорат қилган қариндошлари – 58 ёшли Матлуба Ш. ва унинг ўғли Хожиакбар Ш.ларга нисбатан қонуний чора кўришни сўраган.\nМазкур ҳолат юзасидан Матлуба Ш. ва Хожиакбара Ш.ларга нисбатан Ўзбекистон Республикаси Маъмурий жавобгарлик тўғрисидаги кодекснинг 183-моддаси ("Майда безорилик”) аломатлари билан маъмурий баённома расмийлаштирилиб, ҳужжатлар қонуний қарор қабул қилишлик учун туман судига юборилган.\nКатегория: YANGILIKLAR / ЯНГИЛИКЛАР / ХАБАРЛАР / МАЪЛУМОТЛАР | Просмотров: 28 | Добавил: Sherlaruz.CoM | Теги: #uznews, #Yangilik, #newsuz, #news, #Yangiliklar, #ahborot, #habarlar, #xabarlar, #новости | Рейтинг: 0.0/0


Иякдаги ниқоб ёки ўттиз, ўттиз, ўттиз кишилик тўйлар - zarnews.uz\nСаломатликка эътиборимиз қандай эканини билиш учун айни пайтда ортиқча сўровларга ҳожат йўқ. Ҳатто кучайтирилган тақиқлар ҳам бизни саломатлигимиздан кўра, у ёки бу чекловларга эътиборсиз эканлигимиз, менсимаслигимиз муҳимдай ўзимизни тутаётганимиз жуда ғалати.\nКўп кузатаяпман, корхона ишчилари ишга келгач, ниқобини ечиб, иш бошлайди. Одам деярли юрмайдиган кўчага чиқса, ниқоб тақади. Табиий, жаримадан қўрққани учун. Бозорларда одам тўла. Гўёки ҳаммада ниқоб бор, аммо иягида илинган туради. Жаримадан қўрқиб оғизга номига илиб қўйилган оғизтўсарнинг кимга кераги бор? Бизнинг соғлигимиз ўша жаримадан ҳам арзонми?\n- Куни кеча тахририятимизга бир фуқаро мурожаат билан келди, - дейди ҳамкасбларимиздан бири. – Уни эшитишга тайёрлигимни, аммо карантин қоидаларига риоя қилган ҳолда ниқобини тақиб олишини сўрадим. У бу гапимга кинояомуз қараб қўйди-да, ниқобини номига юзига илдириб қўйди. Шикояти нимадан иборатлигини гапириб бера бошлади. Мен ундан ниқобни қоидага кўра, тўғри тақиб гапиришини илтимос қилдим. У хўп деди-ю, яна ўз билганидан қолмади. Охири, мен ўз соғлигимни хавф остига қўйиб, сизнинг мурожаатингизни тинглаб, уни ҳал қилишга ҳаракат қилмоқчиман. Лекин сиз ҳозир бутун дунёдаги вазиятни ҳисобга олган ҳолда оддий ниқоб тақишга сабрингиз етмаяпти. Узр, аммо сиз билан хайрлашишимга тўғри келади», дейишга мажбур бўлдим. Буни қарангки, у бу талабни нотўғри тушуниб, чиқиб кетишни афзал билди! Ниқоб тақиб олинг, деган таъкид унга ҳақоратдай эшитилдими, тушунмадим. Қоидага риоя қилиш ўз соғлигимиз учунку. Буни, ёш болага бўлса ҳам майлийди, ҳаётнинг оқ қорасини тушунган инсонга қандай тушунтириш мумкин?\nИжтимоий масофани сақланг, деб қачондан буён бонг урамиз. Аммо карантин чоралари юмшатилгач, одамларнинг турли юмуш билан кўчага чиқишлари кўпайди, у ёки бу бинолар, одам кўп борадиган ҳудудлар гавжумлашди. Аммо назоратчи қўйилиб, бақириб-чақирмагунга қадар ҳеч ким ижтимоий масофа ҳақида ўйлаб ҳам кўрмайди. Гўёки бизнинг саломатлигимиз учун ўша «бақироқ, шафқатсиз» назоратчи масъулдек. Ҳа, ҳа, адашмадингиз, назоратчи ўша паллада бизга айнан шафқатсиз бўлиб кўринади. Бизнинг соғлигимиз ҳақида қайғураётган (эҳтимол, вазифасини бажаришга масъул бўлган) киши кўзимизга нақ бизнинг вақтимизни ўғирлаётган, ишимизга тушов бўлиб кўринади.\nТуманлардаги бозорлар нақ арининг уясидай ғувиллаб, одамлар билан гавжумлигига гувоҳ бўларкансиз, пойтахтдаги бозорда тарқалган коронавирус ҳам бизга таъсир қилмас экан-да, дея таассуф қиласиз. Айниқса, ниқоби иягида турган одамлар масофа сақлаш у ёқда турсин, узоқлиги бир қарич ҳам чиқмайдиган жойдан туриб суҳбатлашиб ўтирганига гувоҳ бўласиз.\nТўйларчи?! Айтмоқчи, бугун ижтимоий тармоқларда тартибли қилиб ўтказилаётган 30 кишилик тўйларнинг сурати-ю видеоларига маҳлиё бўлиб, тартибга кирганимиз рост бўлсин, деб енгил тортишга ошиқманг. Баъзи «яшил» ҳудудларда тўй эгасининг дарвозахонасида номигагина ўттиз кишилик дастурхон ёзилган. Ушбу дастурхон ҳар икки соатда сал ўзгартирилиб, кун давомида бир неча марталаб ўттиз кишини меҳмон қилаётганидан ҳам кўз юмолмаймиз. Энг қизиғи, қайси ҳудудда тўй қилиш мумкин ёки мумкин эмаслиги борасида ўзингиз тушунган сабабларга кўра эътирозлар пайдо бўлмоқда.\n- “Биз тўй қилмоқчи. Нега “рухсат йўқ” дейсиз. Мана, фалончи келин туширди, пистончи қизининг фотиҳа тўйини ўтказди. Ёки қўшни маҳалладагилардан биз камми?”. Ҳар куни ана шундай даъво билан маҳалламиз марказига мурожаатлар бўлиб турибди. Нима деб жавоб беришни ҳам билмай қоламан, - дейди Самарқанд шаҳридаги Боғимайдон маҳалла фуқаролар йиғини раиси Т.Раҳматуллаев. -Мутасаддилар келишиб олиши керак. Бир ҳудудда тартиб бир хил бўлмаса, одамлар орасида тушунмовчилик, адоват, норозилик пайдо бўлади. Ёки “сариқ” ҳудудга ҳам карантин тартибига қатъий риоя этган ҳолда тўй-маъракалар ўтказишга рухсат бериш керакми? Бу масалани вилоят комиссияси кўриб чиқар, балки?\nХуллас, мақолада ниқобга муносабатимиз орқали саломатлигимизга муносабатимизни кўрсатиб бермоқчи эдим. Одамларнинг, табиийки ўнлаб ходимларни ишлаётган корхоналарнинг муносабатини. Эҳтимол, дезинфекцион туннеллар қайсидир тадбиркорни молиявий қийнаб қўяр, (шунинг учун мақолада ишламаётган, номига ўрнатилган баъзи туннелларга тўхталиб ўтирмадик) қайсидир ташкилотнинг пирометр олишга қурби етмас. Аммо ниқоб ва қўлқоп билан корхона ишчиларини таъминламасдан ишлаш ўзимизга қарши ҳаракат. Ишчиларнинг ўзи буни раҳбарларидан талаб қилишлари шарт. Яқинда пишириқ пишириб тарқатадиган цехда хотин-қизлар икки ниқоб, балки қўлқоп ва бош кийимсиз ишлаётганини кўриб, «коронавирус бизга тегишли эмас» деган хаёлда юрганлар шу яқин орамиздаги, ичимиздаги одамлар эканига амин бўлдим. Афсус…\nЭркин Раббимович: «Covid-19 ўзбекка минг йилда ҳам ҳеч ким қилолмаган бир яхшиликни қилди: ТЎЙлар 30 кишилик бўлди! Елкангга қуёш теккани рост бўлсин!»\nТеглар: тўйлар тиббий ниқоблар\nФутбол жамоат транспорти фирибгарлик АҚШ наркотик савдоси Паст Дарғом Булунғур Озарбайжон автобус Афғонистон томчилатиб суғориш Россия


Ford автомобили энг абгор йўлда синаб кўрилмоқда. Видео » Скачать музыку бесплатно новинки музыки 2016-2017\nFord автомобили энг абгор йўлда синаб кўрилмоқда. Видео\nКомментариев: 0 Просмотров: 412 Дата: 21-02-2016, 03:06 Бу йўллар “кўп қадим йўллар” қиёфасига келтирилган. Форд компаниясининг Бельгиядаги 1,9 кмли махсус синов йўлаги бошдан охиригача ўйдим-чуқур, ҳаракатга халақит берувчи дўнгликлардан иборат, камига сирпанчиқ ва ҳўл. Бу расво йўлни барпо этиш учун Ford мутахассислари Австрия, Франция, Германия, Италия, Испания, Швейцария, Буюк Британия, Россия, Шимолий ва Жанубий Американи кезиб автомобиль йўлларидаги барча камчиликларни ўрганишган (Ўзбекистонга келганида маълумотлари янада турфа ва бой бўларди). 1,9 км узунликдаги трассада дунё йўлларига хос типик носозликлар мужассамдир. Йўл бўйлаб 70 км/соат тезликда машина ўтади. Автомобилнинг осма (подвеска) ва бошқа қисмларига тушадиган юкланишни сенсор қурилмалар қайд этади. Олинган маълумотлар асосида автомобиль тузилишига ўзгартириш киритилади, мақсад: ҳайдовчига янада қулайлик яратиш. Масалан, яқин кунларда Ford Mondeo, Galaxy ва S-MAX русумларига чуқурчалардан ҳимоялаш функцияга эга амортизаторли динамик бошқарув тизими ўрнатилади. Ғилдирак чуқурчага тушганида технология “пайқаб” осма шунга мослашади, натижада силкиниш машинага сезилмайди. - деб хабар бермоқда Carzone.uz нашри.


Янги иш бошлаётган МТС раҳбари номи эълон қилинди - BBC O'zbek\nЯнги иш бошлаётган МТС раҳбари номи эълон қилинди\n11 Октябр 2014\nЎзбекистондаги Интернет нашрлари хабар қилишларича, 1 декабрда фаолияти бошланиши кутилаётган МТС мобил алоқа ширкатининг Ўзбекистондаги бўлими раҳбари этиб Дмитрий Нагорний тайинланган.\nБунгача Дмитрий Нагорний МТСнинг Россиядаги Олтой ўлкаси филиали директори лавозимида ишлаган.\n"Ўздунробита" нафақат Ўзбекистон, балки бутун собиқ Шўролар иттифоқи ҳудудидаги илк мобил алоқа ширкати бўлган.\n1991 йилда ўзбекистонлик олим ва тадбиркор Санжар Умаров АҚШ-Россия-Ўзбекистон қўшма корхонаси - "Ўздунробита"га асос солган.\n1996 йилгача "Ўздунробита" Ўзбекистон алоқа бозоридаги ягона ўйинчи эди.\n2006 йилдан "Ўздунробита" МТС бренди остида фаолият юрита бошлаган.\n2012 йил баҳорида "МТС Ўзбекистон" ширкатининг раҳбари Беҳзод Аҳмедов мамлакатдан қочгани ҳақида хабарлар тарқалган.\nБеҳзод Аҳмедов компаниянинг молиявий хўжалик фаолиятини текширишдаги жиддий қонунбузарликлар аниқланиши ортидан ғойиб бўлгани айтилган.\nШвецияда Teliasonera мобил алоқа ширкатининг Ўзбекистондаги мобил алоқа бозорига кириб бориши билан боғлиқ можарода Беҳзод Аҳмедов номи ҳам юзага чиққан.\nШвециялик журналистлар ўтказган журналистик текширувларида Teliasoneraнинг Ўзбекистонда мобил алоқа хизматини кўрсатиш ҳуқуқини берадиган лицензияни қўлга киритиш мақсадида Президент Ислом Каримовнинг тўнғич қизи Гулнора Каримовага пора бергани айблови илгари сурилган.\nШвед журналистларига кўра, Каримова хоним номидан Teliasonera билан музокараларни ва расмийлаштириш ишларини Беҳзод Аҳмедов юритган.\n2012 йил 17 июл куни "МТС-Ўзбекистон" фаолияти тўхтатилди, камида тўққиз миллион мижоз мобил алоқасиз қолди.\nМасъул идоралар "МТС-Ўзбекистон" ширкатини республика бўйлаб 48 та станцияни ноқонуний равишда ишлатганликда, мижозлар маблағларини ноқонуний ўзлаштириш кабиларга айбладилар.\nШиркат мол-мулкини давлат ихтиёрига ўтказишга қарор қилинди.\n2013 йил мартида Гулнора Каримова Беҳзод Аҳмедовни ўзи билан яқин муносабатларни суистеъмол қилишда айблаган.\nРоссиянинг МТС ширкати Ўзбекистондаги "қудратли шахсларни ўз бизнесларини тортиб олиш"га уринишда айблади ва Нью-Йоркдаги маҳкамага ариза билан мурожаат қилди.\nБироқ 2013 йил якунида МТСга эгалик қилувчи "Система" ширкати раҳбари Владимир Евтушенков Ўзбекистон бозорига қайтишлари мумкинлиги ҳақида маълум қилди.\nШу йилнинг ёз ойларидаги музокаралар ниҳоясида Ўзбекистоннинг Алоқа, ахборотлаштириш давлат қўмитаси билан Россиянинг "Мобильние телесистеми" ширкати ўртасида қўшма корхона ташкил қилишга келишилди.\nUniversal Mobile Systems қўшма корхонаси акцияларининг 50,01 фоизи МТСга, 49,99 фоизи Ўзбекистон давлат қўмитасига тегишли.\nСентябр ойида Тошкентдаги мобил телефонлар МТС алоқа тармоғини "кўра" бошлади.\nМобил қурилмалардаги тармоқлар қидируви "UZB Ucell", "UZB MTS" ва "Beeline UZ" алоқа тармоқларини топган.\n20 сентябрь куни "Алоқабанк" банкининг навбатдан ташқари ҳиссадорлар мажлисида МТС ширкатига тегишли "Universal mobile systems" мобил ширкатига 500 миллиард сўм (Марказий Банк курси бўйича 211,5 миллион доллар) ажратиш қарорига келинган.\nЯнги оператор жорий йилнинг 1 ноябридан бошлаб барча техник ишларни бошлаши, 1 декабрдан бошлаб эса МТС бренди остида тижоратни йўлга қўйиши хабар қилинган.\nТошкентда телефонлар МТС тармоғини тута бошлади\nМТС раҳбари Евтушенков уй қамоғида қолдирилди\nЭнди МТС давлат улуши бор ширкат бўлади


Президент қарори билан Ўзбекистонда янги вазирлик ташкил этилди | farzand.uz\nПрезидент қарори билан Ўзбекистонда янги вазирлик ташкил этилди\nХабарлар\t 01/10/2017 0 Sayt admini\nЎзбекистон Республикаси Президенти Шавкат Мирзиёев, 30 сентябрь куни мактабгача таълим тизимини бошқаришни тубдан такомиллаштириш тўғрисидаги қарорни имзолади. Ҳужжатга кўра, Мактабгача таълим вазирлиги ташкил этилади.\nЯнги вазирлик таркибига Қорақалпоғистон мактабгача таълим вазирлиги, Тошкент шаҳар ва вилоятларнинг мактабгача таълим бошқармалари ҳамда уларнинг шаҳар-туманлардаги бўлимлари киради.\nҚарорда айтилишича, охирги 20 йил ичида мактабгача таълим муассасалари (МТМ) сони 45 фоиздан кўпроққа қисқариб кетган, болаларнинг мактабгача таълим муассасалари томондан қамраб олиниши 30 фоизга яқинни ташкил этади.\nШу муносабат билан мактабгача таълим раҳбарлари ва педагогик ходимларини замонавий технологиялар ва методлар негизида қайта тайёрлаш ва «болаларни сақлаш бўйича муносиб шароитлар»ни яратиш режалаштирилган.